Gəncədə Xalq Cümhuriyyətinin Varisləriyik devizi altında silsilə tədbirlər həyata keçirilib - (+FOTOLAR)\nGəncədə “Xalq Cümhuriyyətinin Varisləriyik” devizi altında silsilə tədbirlər həyata keçirilib (+FOTOLAR)\nAzərbaycan Xalq Cümhuriyyətinin birinci paytaxtı olmuş Gəncə şəhərində müsəlman şərqində ilk parlamentli Respublikanın yaranmasının yüz illiyi münasibətilə “Xalq Cümhuriyyətinin Varisləriyik” devizi altında silsilə tədbirlər həyata keçirilib.\nTədbirlərdə Gəncə şəhər İcra Hakimiyyətinin rəhbərliyi, Azərbaycan və Türkiyə Respublikaları Müdafiə Nazirliklərinin, Gəncədəki diplomatik korpusların rəsmiləri, qonşu şəhər və rayonların, eləcə də Gəncə ictimaiyyətinin nümayəndələri iştirak ediblər.\nŞəhərin mərkəzində, Heydər Əliyev adına meydanda xalqımızın ümummilli lideri Heydər Əliyevin abidəsini ziyarətlə başlanan tədbir “Azərbaycan Xalq Cümhuriyyəti Muzeyi”ni tanışlıqla davam etdirilib.\nAzərbaycan Xalq Cümhuriyyəti Nazirlər Kabinetinin fəaliyyət göstərdiyi binada yaradılmış və yubiley ərəfəsində yenidən qurulmuş muzey zəngin ekspozisiyaya malikdir. Burada Cümhuriyyətin qurucuları, onun fəalları haqqında ətraflı məlumat verilir, AXC-nin yaranmasının XIX əsrin sonu və XX əsrin əvvəllərində ölkəmizdə və dünyada gedən ictimai-siyasi proseslərin, Azərbaycan xalqının milli özünüdərkinin, oyanışının məntiqi nəticəsi olduğu foto, sənəd və digər arxiv materiallarında əks etdirilir.\nMuzeydə Xalq Cümhuriyyətinin ilk qurucularından olan Nazirlər Kabinetinin rəhbəri, baş nazir Fətəli Xan Xoyskinin iş otağı, şəxsi əşyaları böyük maraq oyadır.\nAzərbaycan-Türkiyə qardaşlığının rəmzinə çevrilmiş Nuru Paşanın Gəncəyə gəlişi, Qafqaz İslam Ordusunun yaranması, formalaşması, qətliamlar törədən ermənilərin tərksilah olunması uğrunda döyüşlərdə mehmetçikin şəhadətə çatması və Gəncədə ilk olaraq Azərbaycan torpağına əmanət edilməsi, Gəncədən Bakıya xilaskarlıq yürüşü, Gəncə oğullarının və Vətənimizə qardaş köməyinə gəlmiş türk ərənlərinin şücaət nümunələri barədə ətraflı məlumat verilir. Azərbaycan Xalq Cümhuriyyəti ordusunun döyüş bayrağı, süvari və piyada geyimləri göz oxşayır.\nSon iki salonda isə ulu öndər Heydər Əliyevin və Azərbaycan Respublikasının Prezidenti İlham Əliyevin AXC barədə fikirləri və onun fəaliyyətinə verdikləri yüksək qiymət öz ifadəsini tapıb.\nTürkiyə Milli Müdafiə nazirinin müavini Şuay Alpay muzeydə babası Qaçaq Məhəmmədqasım bəyə həsr olunmuş xüsusi guşəni seyr edərkən duyğulu anlar yaşayıb.\nOnun babası əslən Samux rayonundandır. Azərbaycan Xalq Cümhuriyyətinin fəal üzvlərindən biri olub. 1920-ci ildə bolşeviklərin Azərbaycanı işğalı zamanı Gəncənin müdafiəsində böyük fədakarlıqlar göstərib. Gəncə üsyanının igid döyüşçülərindəndir. Azərbaycanın işğalından sonra da o, silahını yerə qoymayıb və bir dəstə Gəncə dəliqanlısı ilə dağlara çəkilərək mübarizəsini davam etdirib. 1932-ci ildə Türkiyəyə mühacirət edib. Vətəndən uzaqlarda da Azərbaycanın nə vaxtsa müstəqilliyinə yenidən qovuşacağına inanıb və bu inamla da həmin günü səbirsizliklə gözləyib.\nQaçaq Məhəmmədqasımın nəvəsi Şuay Alpay babasından yadigar qalmış fotonun əslini muzeyə hədiyyə edib və rəy-təkliflər kitabına ürək sözlərini yazıb.\nSonra tədbir iştirakçıları Azərbaycan Dövlət Aqrar Universitetində tariximizin cümhuriyyət dövrünə həsr olunmuş guşə və stendlərə baxıb, Gəncə Dövlət Filarmoniyasının yeni binası ilə tanış olub, şəhərin görməli yerlərini gəziblər.\nHeydər Əliyev park-kompleksinin Amfiteatrında Əməkdar İncəsənət Xadimi, Prezidentin fərdi təqaüdçüsü, Müdafiə Nazirliyinin əməkdaşı, polkovnik Abdulla Qurbaninin layihəsi, ssenarisi və rejissorluğu əsasında hazırlanmış “Xalq Cümhuriyyətinin Varisləriyik” adlı teatrlaşdırılmış, kinolaşdırılmış kütləvi vətənpərvərlik tamaşası təqdim olunub.\nOn minə yaxın Gəncə sakininin, hərbi qulluqçuların və qonaqların izlədiyi tamaşanın leytmotivi Ulu Öndərimizin “Mən bu gün qürurla deyirəm ki, biz Azərbaycan Xalq Cümhuriyyətinin sədaqətli və layiqli varisiyik... Biz tarixdən ibrət götürməliyik” və Prezident İlham Əliyevin “Azərbaycan Xalq Cümhuriyyətinin demokratik ənənələri bu gün də yaşayır və müasir Azərbaycan onun hüquqi varisidir” fikirləri təşkil edir.\nTamaşa boyu Xalq Cümhuriyyətinin qısa, lakin şərəfli fəaliyyət yolu bədii formada təqdim edilib. Cümhuriyyət qurucularının, o cümlədən Fətəli Xan Xoyskinin, Əlimərdan bəy Topçubaşovun, İstiqlal şairlərimiz Əhməd Cavadın, Məhəmməd Hadinin obrazları canlandırılıb.\nTamaşaçılar ilk Hərbiyyə nazirimiz Səməd bəy Mehmandarovun və onun müavini Əliağa Şıxlinskinin, süvari və piyadaların Cümhuriyyət Ordusunun döyüş bayrağı altında meydana daxil olmasını ayaq üstə, alqışlarla qarşılayıblar.\nAparıcılar Qaçaq Məhəmmədqasım bəyin uzun illərin ayrılığından sonra Vətənə, Xalq Cümhuriyyətinin yüz illik yubileyinə gəldiyini bildirəndə alqış səsləri səngimək bilməyib. Tamaşaçılar onun qiyafəsində aktyoru səhnədə görəndə qədəmlərinə gül-çiçək səpiblər.\nQaçaq Məhəmmədqasım bəy 1991-ci ildə Azərbaycanın müstəqilliyini bərpa etdiyi xəbərindən ruhunun şadlandığını və bu gün də erməni təcavüzkarlarına qarşı, Azərbaycanın ərazi bütövlüyü uğrunda öz ruhu ilə döyüşməyə hazır olduğunu bəyan edib.\nİgid döyüşçünün nəvəsinin mərasimdə olduğunu eşidən tamaşaçılar Şuay Alpaya öz sevgi və məhəbbətlərini bildiriblər. Gözlənilməz bu təqdimatdan təsirlənən hörmətli qonaq səhnəyə dəvət edilib.\nŞuay Alpay Azərbaycana, Azərbaycan xalqına, baba ocağına salamlarını yetirib. Azərbaycanın uğurlarından qürur duyduğunu dilə gətirib, bu gün həyatının ən xoşbəxt anını yaşadığını qeyd edib. Bir xalq, iki dövlətin, sevinci və kədəri bir olan Azərbaycan və Türkiyə xalqlarının dostluğunun, qardaşlığının bundan sonra da daimi və sarsılmaz olacağına əminliyini bildirib. Azərbaycan Ordusunun bu gün regionun ən güclü ordusu olduğundan fərəh hissi keçirdiyini bildirib.\nAzərbaycan Respublikası Müdafiə nazirinin müavini, general-leytenant Kərim Vəliyev dəvəti məmnuniyyətlə qəbul edərək bugünkü tədbirə şərəf gətirən Şuay Alpayı Müdafiə Nazirliyinin rəhbərliyi adından salamlayıb, ona xoş arzularını bildirib.\nSonra Müdafiə naziri general-polkovnik Zakir Həsənovun Şuay Alpayın Azərbaycan və Türkiyə Silahlı Qüvvələri arasında səmərəli xidmətlərinə görə Azərbaycan Respublikasının Prezidenti adından “Hərbi əməkdaşlığa görə” medalı ilə təltif olunması barədə əmri oxunub. Müdafiə nazirinin müavini general-leytenant Kərim Vəliyev medalı əziz qonağa təqdim edib.\nTamaşada Azərbaycanın son yüz il ərzində, xüsusilə ulu öndər Heydər Əliyevin Azərbaycana rəhbərlik etdiyi otuz ildən çox dövrdə ölkənin iqtisadi, siyasi, mədəni həyatında eləcə də, ordu quruculuğu sahəsində qazandığı nailiyyətlərdən söhbət açılıb, cənab İlham Əliyevin müstəsna xidmətləri qeyd olunub. Dövlətimizin başçısının son on beş ildə on yeddi dəfə Gəncədə olduğu nəzərə çatdırılıb. Video-görüntülərlə Gəncənin dinamik sürətlə inkişaf etdiyi, quruculuq-abadlıq işlərinin geniş vüsət aldığı diqqətə çatdırılıb.\nTamaşaçılar sonda builki Prezident seçkilərində yenidən uğur qazanaraq Azərbaycan Respublikasının Prezidenti seçilən İlham Əliyevin müraciətini hərarətlə qarşılayıblar: “Biz hamımız çalışmalıyıq ki, bundan sonra da ölkəmizi gücləndirək... Biz müstəqil ölkəyik, güclü ölkəyik. Biz tutduğumuz yolla gedirik. Əminəm ki, bu yol Azərbaycanı daha xoşbəxt gələcəyə çatdıracaq”.\nKütləvi tamaşada Silahlı Qüvvələrin Mahnı və Rəqs Ansamblı, Fikrət Əmirov adına Gəncə Dövlət Filarmoniyasının “Göygöl” Mahnı və Rəqs Ansamblı, Gəncə Dövlət Dram və Kukla teatrlarının, Gəncədəki dövlət universitetlərinin, kolleclərin, musiqi məktəblərinin kollektivləri, gənc əsgərlərin xoru, Xalq Artistlərindən Samir Cəfərov, Pərvanə Qurbanova, Alim Məmmədov, Aybəniz Haşımova, Əməkdar Artislərdən Cahangir Qurbanov, Ramil Qasımov, Ramiz Vəliyev, Sevda Orucova və başqaları iştirak ediblər.


Yuxarı ətrafları amputasiya olunmuş qazilər son nəsil protezlərlə təmin ediliblər - 06.10.2021, Sputnik Azərbaycan\nYuxarı ətrafları amputasiya olunmuş qazilər son nəsil protezlərlə təmin ediliblər\nYuxarı ətrafları amputasiya olunmuş daha 4 qazi son nəsil protezlərlə təmin edilmələri üçün hazırlıq mərhələsindədirlər, yaxın günlərdə onlara da həmin... 06.10.2021, Sputnik Azərbaycan\nBAKI, 6 oktyabr — Sputnik. Bu gün Əmək və Əhalinin Sosial Müdafiəsi Nazirliyi yuxarı ətrafları amputasiya olunmuş 6 qazini yüksək texnologiyalı protezlərlə təmin edib.Sputnik Azərbaycan xəbər verir ki, nazirliyin tabeliyindəki Dövlət Tibbi-Sosial Ekspertiza və Reabilitasiya Agentliyinin Protez-Ortopedik İstehsalat və Reabilitasiya Mərkəzində İslandiyanın ÖSSUR şirkətinin nümayəndələri ilə birgə ilkin mərhələdə onlardan ölçülər götürülüb. Protezləşməyə hazırlıq mərhələsindən sonra bu gün onlara yüksək texnologiyalı protezlər təqdim olunub. Həmin 6 qazi bionik əllərlə təmin edilib.Eyni zamanda, yuxarı ətrafları amputasiya olunmuş daha 4 qazi son nəsil protezlərlə təmin edilmələri üçün hazırlıq mərhələsindədirlər, yaxın günlərdə onlara da həmin protezlər veriləcək. Vətən müharibəsi qazilərindən yuxarı ətraflarını itirmiş 29 nəfərin hər birinin yüksək texnologiyalı protezlərlə təmin edilməsi nəzərdə tutulub ki, onlardan 6-na həmin protezlər verilib.Protez-ortopedik sənaye sahəsində ən qabaqcıl texnologiyaya malik olan ÖSSUR şirkəti yuxarı ətrafları amputasiya olunmuş insanlar üçün yüksək funksionallıq və proqram təminatı ilə fərqlənən ən müasir bionik protezlərin istehsalını həyata keçirir. "ÖSSUR Touch Bionics" protezlərinin xüsusi proqram təminatı istifadəçinin sosial həyata daha tez və rahat inteqrasiyasına imkan yaradır. "ÖSSUR i-Limb Ultra" bioelektrik əl darağının 18 fərqli tutma variantı mövcuddur, komplektə istifadəçinin seçiminə uyğun fərqli rəng və ölçülərə malik 6 silikon əlcək da daxildir.Ümumilikdə, 2020-ci ilin dekabr ayından yüksək texnologiyalı, elektron protezlərlə təminat işləri də aparılır və ümumilikdə 149 qazi son nəsil protezlərlə təmin edilib.\n© Photo : Ministry of Labour and Social Protection of Population of Azerbaijan RepublicYuxarı ətrafları amputasiya olunmuş qazilərin son nəsil protezlərlə təminatı prosesi\n© Photo : Ministry of Labour and Social Protection of Population of Azerbaijan Republic\nYuxarı ətrafları amputasiya olunmuş daha 4 qazi son nəsil protezlərlə təmin edilmələri üçün hazırlıq mərhələsindədirlər, yaxın günlərdə onlara da həmin protezlər veriləcək.\nBAKI, 6 oktyabr — Sputnik. Bu gün Əmək və Əhalinin Sosial Müdafiəsi Nazirliyi yuxarı ətrafları amputasiya olunmuş 6 qazini yüksək texnologiyalı protezlərlə təmin edib.\nSputnik Azərbaycan xəbər verir ki, nazirliyin tabeliyindəki Dövlət Tibbi-Sosial Ekspertiza və Reabilitasiya Agentliyinin Protez-Ortopedik İstehsalat və Reabilitasiya Mərkəzində İslandiyanın ÖSSUR şirkətinin nümayəndələri ilə birgə ilkin mərhələdə onlardan ölçülər götürülüb. Protezləşməyə hazırlıq mərhələsindən sonra bu gün onlara yüksək texnologiyalı protezlər təqdim olunub. Həmin 6 qazi bionik əllərlə təmin edilib.\nYuxarı ətrafları amputasiya olunmuş qazilərin son nəsil protezlərlə təminatı prosesi\nEyni zamanda, yuxarı ətrafları amputasiya olunmuş daha 4 qazi son nəsil protezlərlə təmin edilmələri üçün hazırlıq mərhələsindədirlər, yaxın günlərdə onlara da həmin protezlər veriləcək. Vətən müharibəsi qazilərindən yuxarı ətraflarını itirmiş 29 nəfərin hər birinin yüksək texnologiyalı protezlərlə təmin edilməsi nəzərdə tutulub ki, onlardan 6-na həmin protezlər verilib.\nProtez-ortopedik sənaye sahəsində ən qabaqcıl texnologiyaya malik olan ÖSSUR şirkəti yuxarı ətrafları amputasiya olunmuş insanlar üçün yüksək funksionallıq və proqram təminatı ilə fərqlənən ən müasir bionik protezlərin istehsalını həyata keçirir. "ÖSSUR Touch Bionics" protezlərinin xüsusi proqram təminatı istifadəçinin sosial həyata daha tez və rahat inteqrasiyasına imkan yaradır. "ÖSSUR i-Limb Ultra" bioelektrik əl darağının 18 fərqli tutma variantı mövcuddur, komplektə istifadəçinin seçiminə uyğun fərqli rəng və ölçülərə malik 6 silikon əlcək da daxildir.\nÜmumilikdə, 2020-ci ilin dekabr ayından yüksək texnologiyalı, elektron protezlərlə təminat işləri də aparılır və ümumilikdə 149 qazi son nəsil protezlərlə təmin edilib.


sufizm sözaltı sözlük\n1. islamda geniş yayılmış ezoterik dini ve felsefi cereyan. erebce adı tesevvüf olan sufizm islam dinindeki menevi heyatın ve exlaqi deyerlerin adıdır.\n23.3.2012 23:31, rumpeltelskin\n2. Bildiyim qederiyle sufizm de gerçek sufilerle yox olub getmişdir....\n9.8.2012 15:50, vurdumduymazyeriqalaroff\n3. təsəvvüf də deyilən bir dini cərəyandır.insanın ağlı ilə çata bilmədiyi həqiqətlərə hissləri ilə,daxili aləmi ilə çatması yoludur.sözün mənası haqqında 2 fikir vardır : 1.yun paltar geyinmə mənası ; 2. saflıq.sufizmin özəyi 4 hissədən ibarətdir :şəriət, təriqət,mərifət,həqiqət.hər birini bir cümlə ilə ifadə etsək :\nşəriət:səndəki sənindir,məndəki mənim.\ntəriqət:səndəki də sənindir,məndəki də sənin.\nmərifət:nə məndə var,nə səndə.\nhəqiqət: nə sən varsan,nə mən.\n(bax: cəlaləddin rumi)\n(bax: yunus əmrə)\n(bax: hacı bektaşi)\n23.01.2013 11:49, falanfilancı\n4. yaradılmışların yaradana yüksəliş yolunu müəyyən edən dini-fəlsəfi cərəyan.əsas prinsipləri allaha inam və məhəbbətdir.\n25.07.2013 20:11, rhoda\n5. dinin zahiri hökmləri ilə kifayətlənməyib, onun batini dərinliklərinə nüfuz etmiş mənəvi bir həyat tərzi. bir zamanlar bu torpaqlarda hakim olan əsas dünyagörüşü olmuşdur. anadoluya tasavvufu aparmış olan əksər sufi təriqətlərinin şeyxlərinin azərbaycanlı olması heç də təsadüfi deyildir. bizi biz edən, son 100 ilə qədərki mədəniyyətimizin qurucu ünsürlərindən biridir eyni zamanda. tasavvuf və irfansız son 100 ilə qədər bu ölkədə yaşamış nə düşüncə məktəblərini, nə dini cərəyanları, nə sənət nümunələrini, nə də ki divan ədəbiyyatını anlamaq mümkün deyildir. bu ölkədəki sünnilik də şiəlik də tasavvuf, irfan çərçivəsində inkişaf etmişdir. sovetdən sonra ölkədə yayılmağa başlayan əsasən sağlam olmayan, yobaz dindarlığı gördükcə adam dəhşətə gəlir özüm ölüm. o cürə ənənəyə sahib millətin nümayəndələri hazırda harda giydirmə, saxta, dini ancaq zahiri ilə anlayan cərəyan varsa ona qoşulur. onları da qınamaq olmur, sovet ağzımıza nəyi var sıçıb zamanında. ənənəni məhv edib. bu ənənə sahibsiz və yetimdir, yiyə duranı yoxdur. sufilərin, ariflərin, övliyaların yaşadığı bu torpaqlarda belə şeyləri görmək üzücüdür. nə qədər problem var ala bu ölkədə amq. hansı birindən danışasan?!\n26.03.2014 01:06, oturmuşdumdivanda\n6. orta əsrlərdə şərqdə geniş yayılmış dini-fəlsəfi cərəyan.\ndeyilənə görə, hz.peyğəmbərin hicrətdən sonra mədinədə tikdirdiyi ilk məscid olan Məscidi-Nəbəvidə ona sadiq olan bəzi evsiz-eşiksiz müsəlmanların gecələməsi üçün əs-suffa adlı bir damaltı düzəldilir. burda yaşayanlara isə sufilər deyirlər. Guya sufilər emal olunmamış qaba yundan uzun paltar geyinir və tərki-dünya həyat tərzi keçirirlərmiş. Əslində sufilik dini-mistik cərəyan kimi vııı əsrin ortaları və ıx əsrin əvvəllərində formalaşıb. Onun baniləri bəsrə şəhərindən olan əl-bəsri və rəbiyyə əl-ədəbiyyə olmuşdur. Məşhur sufi nəzəriyyəçiləri əl həllac, ibn ata və başqaları qətlə yetirilib.\nSufilik son dərəcə müxtəlif ideya istiqamətlərini əhətə etmişdir. ıx-xı əsrlərdə sufilik islama qarşı yönəlmiş bidətçi cərəyan kimi çıxış edirdi. Sufilər islamın "allahdan başqa allah yoxdur" kəlamını dəyişdirib, "məndən başqa mən yoxdur" şəklinə salmışdılar.\nSufizmə görə həyatın ali məqsədi ilahi ilə mənəvi qovuşmaqdır. Bunun yolu isə əxlaqi təkmilləşmədədir. Əxlaqi kamilləşmə insanı həqiqətə gətirib çıxarır. Həqiqətə nail olmaq birdən-birə baş vermir, 4 mərhələdən keçir:\nBirinci mərhələ şəriətdir. Bu o deməkdir ki, bütün müsəlmanlar şəriət qaydalarını bilməlidirlər.\nikinci mərhələ təriqət adlanır. Bu mərhələdə insan öz iradəsini allaha tabe edir, müdriklik dövrü keçirir.\nÜçüncü mərhələ mərifət adlanır. Burada sufi ağlı, idrakı ilə deyil, öz könlü və qəlbi ilə varlığın allahla vəhdətini, xeyir və şərin nisbətini başa düşür.\nDördüncü mərhələ həqiqət adlanır. Bu mərhələdə sufi artıq ilahi həqiqətə yetişir, onun qəlbi nur ilə dolur. O, ekstaz vasitəsilə allahla qovuşur.\nilk sufilər quranın mənasını təhlil etməklə, çoxlu ibadət etmək və oruc tutmaqla, özünü bütünlükdə allahın ixtiyarına verməklə məşğul idilər. Sonradan sufilər 2 qrupa ayrıldılar: ifrat (radikal) və mötədil sufilər.\nRadikal sufilər (əl həllac, ibn ata, əl həmədani) qurana və sünnəyə sadiq olmuşdular. Onlar xalis islam çərçivəsində fəaliyyət göstərirdilər. Radikallar "məni" həm allah, həm də insan yerində işlədib, insanı allah ilə eyniləşdirirdilər.\nMötədil sufilər (bağdadlı əl-cüneyd) isə səssiz zikt etməyi və sanit ibadət etməyi tövsiyə edirdilər. Onlar göstərirdilər ki, insan öz "mən"ini itirib allahın "mən"ində vücuda gəlir.\nxı-xıı əsrlərdə sufizm təlimi daha geniş yayılmışdı. Sufilikdə "vəhdət əl-vücüd təlimi mühüm yer tutur. Bu terminin banisi ibn əl ərəbi olmuşdur. Onun əsasını sufi metafizikası və kəlam təşkil edirdi. "Vəhdət əl-vücud" təliminə görə dünyanın fövqündə duran "vəhdət" adlanan mütləq varlıq aləmin cismlərində özünü görmək, təzahür etdirmək istəyir. Aləmin xəlq olunmasının səbəbi məhz bu istəkdir. Başqa yaradılanlardan fərqli olaraq insan ilahinin atributlarını daha yığcam və bütöv əks etdirir. Beləliklə də kamil insan bir növ "ilahinin surəti" kimi çıxış edir.\nSufilikdə buna qarşı çıxan başqa bir təlim "vəhdət-əş şühud" (şahidliyin vəhdəti) də mövcud olmuşdur. Onun banisi simmani hesab olunur. Onun tərəfdarları "allaha qovuşmağı", "allahla birləşməyi" rədd edirdi. Onlar şəriət-təriqət-həqiqət ardıcıllığının yerini dəyişirdilər. Onların fikrincə həqiqət-təriqət-mərifət olmalıdır. Çünki həqiqi bilik yalnız sünnə və şəriətin tələblərinə qeyd-şərtsiz əməl olunması sayəsində əldə edilə bilər.\nBu iki təlim sonralar bir-birilə mübarizə aparmışdır.\nSufizmdə "fəna" və "bəqa" anlayışları da mühüm yer tutur. Fəna hərfən yox olmaq, sona yetmək deməkdir. Sufizmdə bu termin insanın öz şəxsi xassələrini itirməsi və ilahi keyfiyyətlər əldə etməsi mənasında işlənir. Bəqa dedikdə isə insanın ilahiyə qovuşması və onda yerləşməsi başa düşülür. Sufilər göstərirdilər ki, əvvəlcə fəna, sonra isə bəqa baş verir. Əlbəttə, söhbət insanın allahla substansional birləşməsindən getmir. Fəna və bəqa insanın keçirdiyi psixoloji haldır.\n25.04.2014 00:29, kertenkele rza\n7. sufizm dedikdə cəlaləddini-i rumi'dən başlayaq c minor notlarla:\n"bu gece yine sema, sema, sema\nakla veda, veda, veda"\ngələlim rumi'yə.rumi ilə tanışlığımız bir neçə əsr bundan öncəsinə dayanır.yaxşı xatırlayıram konya'da moizə verməyə gedərkən yaranan qarmaqarışıqlığı.qısaca desək,bu gün mühitimizə təsir edən 3 səmavi dini birləşdirən yeganə adam idi.çünki onu dinləməyə hər dindən, hər məzhəbdən insanlar gəlirdi.rumi dini gözəl qavramışdı amma dindəki mistikanı ona təbrizli şəms (əslində şəmsəddin) öyrətdi.\n"şəriət deyir ki:səninki sənin, mənimki mənim\ntəriqət deyir ki:səninki sənin, mənimki də sənin\nmərifət deyir ki:nə səninki var, nə də mənimki\nhəqiqət deyir ki:nə sən varsan nə də mən"\nnietzsche ilə olan söhbətlərimin birində bu qədər nihilist olmağın rumi'dən gəldiyini ağzından qaçırmışdı.\nşəriət, təriqət, mərifət, həqiqət dördlüsünü bilirdi.amma çatışmayan tək şey al-ghazali'nin dediyi kimi:"sufizmin fikir yürütməkdən deyil, hissiyatdan ibarət olması"idi.yəni qısacası sufi qəlbi lazımdır, bunları qavramaq üçün.\nşəms quranı məcazi mənada yazılmış, metafora ilə qəlizləşdirilmiş bir kitab kimi açıqlayırdı.əslində kitabda yazılan hərşey bu dünyada baş verirdi.sadəcə görmək üçün sufi qəlbinə ehtiyyac vardı.coelho'nun dediyi kimi:\n"hər günün öz möcüzəli saatı var.sadəcə görmək gərəkdir"\n"həqiqi allah aşiqi meyxanəyə girdimi, ora namazgah olar"\nşəms rumi'də mistika yaratmışdı.bilirsən əslində hər işdə maraq yaxşı şeydir.rumi'ni şərab almağa göndərməsi və orda rumini dinləyən sərxoş'lar dinin təktərəfli olmadığının sübutu idi ki, indiki din xadimi və ya mollaları dinləsən "əl vurma öldürər"şüarını eşitmək iki saniyə çəkər.\nnəysə sonda demək istərik ki, sufizm islamı ən yaxşı təbliğ edən məzhəbdir.bir də bunların arasında said nursi var ki, o da dinin mahiyyətini anlamış və quranı hər 4 dərəcədə oxumuş birisidir.\nhəmçinin bunuda qeyd edək ki, bu günü nursi və ya fethullah gülen kimilərin təbliğ etdiyi nursilik bediüzzaman said nursi'nin təbliği ilə ziddiyət təşkil edir.çünki nursi deyə bir şey yoxdur.\nmustafa kemal atatürkdən:\n"din işləri ilə dövlət işləri bir-birinə qarışdırılmamalıdır"\n20.02.2015 07:41, Hank moody\n8. Sözün kökünün bir vaxtlar peyğəmbərin söhbət apardığı məclislərdə "süfrə" kənarında əyləşib ona qulaq asan insanlardan qaynaqlandığı güman olunur. Sonralar dünya həyatından imtina edib yalnızca dini təbliğ edən bu insanlar xurma lifindən hazırlanan geyimləri bədənlərinə əzab verməsi və günahlardan arınmaq üçün geyinirdilər.\nAzərbaycanda ən məşhur sufi təkyələri Xəlvətilik, Hürufilik, Qadirilik, Səfəvilik olmuşdur. Səfəvilik sonradan siyasi məzhəbə çevrilmiş və Şeyx Cüneydin təriqət öndəri olduğu dönəmə kimi sünni məzhəblər arasında yer almışdır.\n20.02.2015 10:26, məsləhətçi\n9. (bax: təsəvvüf)\nAbdülkadir Geylaniye göre söz deyil, haldır. Sözle ele keçmez.\n20.02.2015 15:28, Cobainden\n10. Təsəvvüf islam dinindəki mənəvi həyatın və əxlaqi dəyərlərin adıdır. Bu fəlsəfi – dini təlimdə insanın nəfsi ilə mücadilə edərək onu islah və tərbiyə etməsi, öz varlığından və dünyadan keçərək, Allaha qovuşması məqsədi izlənilir. Bəzi sufilərə görə, təsəvvüf sülhü olmayan, ölənədək davam edən bir savaşdır; nəfsə qul olmamaq, şeytana alçalmamaq, nəfsin nəsibini tərk edərək Haqqın nəsibini axtarmaq, zahirdən uzaqlaşıb batinə yaxınlaşmaq, əziyyətləri gizləmək, comərdlik, zəriflik və təmizlik olaraq qiymətləndirilir. (c) wikipedia\nhasbi rabbi zikri\n06.03.2015 22:10, krisnayayoxarcunayahe


Oxu.az - AZAL-ın qərarı Azərbaycana turist axınını gücləndirəcək - ŞƏRH\nİqtisadçı-ekspert Rəşad Həsənov Azərbaycan mülki aviasiyasının tarixində ilk dəfə beşinci və yeddinci qrup “hava azadlığı”nın ölkənin bütün beynəlxalq hava limanlarında heç bir maneə olmadan tətbiq olunacağını şərh edib.\nR.Həsənov Oxu.Az-a deyib ki, Azərbaycana uçuşlar yerinə yetirməyə başlamaq istəyən istənilən yeni aviaşirkətlərin hava limanlarının xidmətlərindən istifadə xərclərinə birinci il 100%, ikinci il 70%, üçüncü il 50%, dördüncü il isə 30% azadetmə verilməsi hava nəqliyyatı sahəsində liberallaşmaya doğru atılan addım kimi müsbət qiymətləndirilə bilər.\nBeşinci qrup “hava azadlığı” xarici aviaşirkətlərə öz hava limanlarından digər şəhərlərə uçuş həyata keçirərkən sərnişinlərin təyyarəyə minməsi və yaxud düşməsi məqsədilə Azərbaycanın bütün hava limanlarında eniş etmək icazəsi verir.\nR.Həsənov bildirib ki, hava nəqliyyatı ilə sərnişindaşıma Azərbaycanın turizm sektorunun inkişafı aspektindən mühüm məsələlərdən biridir.\n“Belə ki, Azərbaycana səfər edən hər 100 turistdən 41 nəfəri hava nəqliyyatından istifadə edir”, - deyə R.Həsənov əlavə edib\nİqtisadçı Pərviz Heydərov isə qeyd edib ki, “Azərbaycan Hava Yolları” Qapalı Səhmdar Cəmiyyəti (AZAL) Azərbaycanın nəqliyyat sektorunun ən mühüm sahələrindən birinə cavabdeh qurumdur.\n“AZAL həm də Azərbaycan iqtisadiyyatı, dövlət büdcəsi üçün mühüm rol oynayan təşkilatdır”, - deyən P.Heydərov əlavə edib ki, beşinci və yeddinci qrup “hava azadlığı”nın ölkənin bütün beynəlxalq hava limanlarında heç bir maneə olmadan tətbiqi AZAL-ın əlaqələrinin daha da genişlənməsinə gətirib çıxaracaq.\nİqtisadçı bildirib ki, bu təşəbbüs həm də ölkə iqtisadiyyatının daha da inkişafına şərait yaradacaq.\nQeyd edək ki, 2020-ci ilin yanvarın 1-dən etibarən sözügedən “hava azadlığı” qrupları Azərbaycanın hava limanlarından Avropa, Şimali Amerika, Avstraliya və Cənub-Şərqi Asiyanın 40 ölkəsinə uçuşlar həyata keçirməyə imkan verəcək.\nAZAL prezidenti Cahangir Əsgərov deyib ki, bu, bütövlükdə ölkə üçün qlobal bir qərardır:\n“Azərbaycan Respublikasının Prezidenti cənab İlham Əliyevin ölkənin mülki aviasiyası göstərdiyi daimi qayğı və dəstəyi sayəsində ölkənin beynəlxalq hava limanlarında çoxsaylı xarici aviaşirkətlərə xidmət göstərilməsi üçün hər cür əlverişli şərait yaradılıb.\nÖlkənin bütün beynəlxalq hava limanlarında beşinci və yeddinci qrup “hava azadlığı”nın tətbiqi Azərbaycandan yerinə yetirilən uçuşların coğrafiyasını genişləndirməyə, ölkənin xarici bazara çıxmaq üçün nəqliyyat imkanlarını artırmağa, həmçinin, ölkənin turizm potensialını reallaşdırmağa icazə verəcək və sərnişinlər üçün rəqabətqabiliyyətli təklifləri təmin edəcək.\nVətəndaşlarımızın səyahətlərinin coğrafiyasını genişləndirmək və Avropa, Asiya, Avstraliya və Şimali Amerikaya yol xərclərini azaltmaq üçün imkanları yaranacaq”.


Qarabağda, hətta Zəngəzurda heç kim qalmayacaq - Erməni ekspert » Ovqat.com\nQarabağda, hətta Zəngəzurda heç kim qalmayacaq - Erməni ekspert\nƏgər erməni tərəfi keçmiş Dağlıq Qarabağ Muxtar Vilyatinin ətrafındakı əraziləri güzəştə getsə, heç bir ikinci variant və ya iradə olmayacaq: Qarabağda, hətta Zəngəzurda heç kim qalmayacaq.\nMusavat.com-un yaydığı məlumata görə, belə bir açıqlama ilə “Modus Vivendi” analitik mərkəzinin rəhbəri, ekspert Ara Papyan çıxış edib.\nOnun sözlərinə görə, hər şey birinci mərhələdə bitəcək və hər şeyi yaxşı təsəvvür edir. XİN rəhbərlərinin 28 aprel Moskva görüşündən gözləntiləri barədə sualın cavabında Papyan Bakının prinsipial mövqeyinə diqqət çəkib. Onun sözlərinə görə, Azərbaycan tərəf dəfələrlə təkid edib və təkid edir ki, onun üçün səmərəli həll yolu Dağlıq Qarabağın Azərbaycanın tərkibində olmasından keçir. Bu mənada ekspert qarşıdakı görüşdən müsbət gözləntilərinin olmadığını deyib. Əlavə edib ki, qarşıdakı istənilən görüş Rusiyanın Ermənistana təzyiqlər ilə müşayiət olunacaq ki, İrəvan şərti adı “Lavrov planı”ndakı güzəştlərə getsin.\n“Açıq-aydın görünür ki, Ermənistanın Avrasiya İqtisadi Birliyinə girməsilə biz ən güclü kartı Rusiyaya vermişik”, - deyən Papyanın iddiasına görə, bu gün Moskva Azərbaycanın Avrasiya Birliyinə üzvlüyünə nail olmasından ötrü Qarabağ kartından yararlana bilər. “Bunun üçün yeganə məsələ Qarabağdır. Rusiya artıq Qarabağla bağlı 1921-ci il ssenarisini təkrar etmək haqqında açıq danışır. Onlar bunu həyata keçirə biləcəklərmi, mən bilmirəm”, - ekspert əlavə edib.\nVaxtaşırı “Rusiya bizi satdı” şivənini qoparan erməni ekspertlər tarixi saxtalaşdırmağa adət etdiklərindən, 1920-21-ci illərin əslində Azərbaycanın tarixi üçün qara səhifələrdən ibarət olduğunu ört-basdır etməyə, özlərini “zərərçəkən” kimi göstərməyə çalışırlar. Əslində isə o zaman, 1920-ci ilin 28 aprelində dövlətimizi süquta yetirən Sovet Rusiyası 114 min kv.km-lik Azərbaycan ərazilərinin böyük bir hissəsini - Zəngəzur, Göyçə, Dərələyəz, Meğri, Qafan bölgələrini qoparıb Ermənistana bağışladı. Növbəti il isə Dağlıq Qarabağ Muxtar Vilayətini yaratmaqla ermənilərin gələcək iddialarına da zəmin yaratdı\nAna səhifəyə qayıt Baxış: 509 Tarix: 26-04-2017, 21:47\nGizli Qarabag danisiqlarinin – Detallari\nRusiyanın məxfi Qarabağ planı - şərikli işğalçılıq bitəcəkmi?\nRusiyalı ekspert: "İran və Türkiyənin iştirakı ilə yeni regional forum qurulsaydı, Qarabağ məsələsi həll edilə bilərdi"\nErmənistanda keçirilən seçkilərin qalibi - Rusiya\nBakıdan 3 paytaxta Qarabağ ittihamı: - “Nə qədər gözləmək olar?..”


Ramin Musayev: "Məndən olsa, Premyer Liqaya 4 komanda buraxaram" | Report.az\nRamin Musayev: "Məndən olsa, Premyer Liqaya 4 komanda buraxaram" Peşəkar Futbol Liqasının prezidenti Ramin Musayevin “Report”a müsahibəsi\n- Jurnalistlərə həmişə böyük hörmətim var. Onlar istənilən hava şəraitində bizi tək buraxmayıblar və hər zaman yanımızda olublar. Hər halda məsləhətləşəcəyik. Bizim üçün hər biri əzizdir.\n- Problemi aradan qaldırmaq üçün bilet satışının təşkil edilməsi doğru olmazdımı?\n- İstəməklə deyil ki... Bütün bunları izah etmək lazımdır. Mən millinin baş məşqçisi deyiləm, amma söhbət milli komandamızdan gedir axı. Danışanda qürurdan və qeyrətdən danışırıq. Milli komanda da qeyrətimizdir. Onun haqqında da düşünmək lazımdır. Hamı öz komandasını fikirləşir. Futbolçu yetişdirin də. “Qəbələ” komandasını bu gün akademiyasının hesabına özünü doğruldur. Çəkdikləri əziyyətin bu gün bəhrəsini görürlər. “İnter” (hazırkı “Keşlə”) iki mövsüm UEFA-nın transfer qadağası ilə üzləşmişdi. Hamı düşündü ki, klub dağılacaq. Əvəzedici heyət və uşaq futbolunun sayəsində avrokuboka vəsiqə qazandılar. Hətta bir mərhələ də keçmişdilər. Niyə? Çünki özlərinin komandası və uşaq futbolu var idi. Bu gün hansı komandamıza transfer qadağı qoyulsa, uşaq futbolu ilə özlərini təmin edəcəklər? “Qəbələ”dən başqa heç biri. Vaxtilə “Bakı” klubunda da uşaq futbolu var idi. Sənin bünövrən uşaq futbolu olmalıdır. Hər kəs öz oturduğu kreslonu, idarə etdiyi klubu düşünür. İndi sponsorlar var və futbolçu transfer edə bilirlər. 1-2 ildən sonra sponsorlar olmasa, necə olacaq? Sabah milli komandaya kimləri dəvət edəcəyik? Onda belə edək, görək razı olacaqlarmı: Legioner limiti adambaşına 50 000 manat.


Polad Bülbüloğlu özbaşınadır, yoxsa Prezidentə qəsd edir?\n21:38 14-11-2020 75\nRusiyadakı səfirimiz Polad Bülbüloğlunun təmsil olunduğu ölkədə keçirdiyi mətbuat konfransı Azərbaycanın rəsmi dövlət siyasətinin təkcə çox bərbad formada ifadə edilməsi deyildi, heç həddən artıq ciddi fəsadlar yarada biləcək böyük siyasi səhv də deyildi, həm də birbaşa dövlət maraqlara, Azərbaycan Prezidentinin milli maraqlar üzərində apardığı qəti iradəsinə qarşı çıxmaq idi.\nPolad Bülbüloğlu 9 noyabrda Rusiya helikopterinin Naxçıvan yaxınlığında, Ermənistan ərazisində vurulması ilə bağlı rus dilinin xarakterinə uyğun təxminən belə bir ifadə işlətdi: “Müharibə ki müharibə... Hər şey ola bilər”.\nBu o deməkdir ki, ya səfir Polad Bülbüloğlu Azərbaycan XİN-in rəsmi bəyanatından xəbərdar deyil – halbuki Rusiyadakı səfirimizdir və bu bəyanat da birbaşa Rusiya ilə bağldır, bilmək borcudur, vəzifəsidir, ya da qəsd edir, düşünərək indiki həssas məqamda maraqlarımıza uyğun olmayan ifadələr işlətməklə Rusiyadakı ermənipərəst qüvvələrə fürsət verir, Rusiya rəsmi dairələrinin siyasi ritorikasını kəskinləşdirməsinə və Bakının ünvanına sərt irad bildirməsinə şərait yaradır.\nMəsələn, artıq hamımızın tanıdığı Mariya Zaxarova bu ifadəyə kəskin reaksiya bildirdi və Azərbaycanı hədələməyə qədər qalxdı. Zaxarovaya bu fürsəti necə vermək olardı, anlamaq çox çətindir.\nErməni mediası və ermənipərəstlər də bu ifadədən sui-istifadə etməyə girişiblər: qıcıqlandırma, təhriklər başlayıb, şərhlər, “mövqelər” sərgilənir.\nHalbuki hadisədən dərhal sonra Azərbaycan rəsmi açıqlama yayaraq, insidentin səhv nəticəsində baş verdiyini bildirmiş, olayı faciə adlandırmış, Rusiyaya başsağlığı vermiş, Azərbaycan XİN rəsmi bəyanat yaymış, Ceyhun Bayramov, Zakir Həsənov, Kamran Əliyev rusiyalı həmkarları ilə danışmış, kompensasiya öhdəliyi elan olunmuş, hətta Rusiya səfirliyinə belə rəsmilərimiz getmişdi və s.\nAzərbaycan Baş Prokurorluğu isə dərhal cinayət işi açdı, bu hadisənin baş verməsinə səbəb olanların müəyyənləşdirilməsi və cəzalandırılması istiqamətində fəaliyyət davam edir. Artıq saxlanılanın da olduğu haqda qeyri-rəsmi xəbərlər gəzir.\nBu insident indiki halda qəti bizə lazım deyildi və heç bir halda maraqlarımıza xidmət etmirdi: 9 noyabr gecəsi imzalanan Bəyanatın dərhal ardından Azərbaycana yerləşdirilən rus sülhməramlıları, həmçinin 3 rayonumuzdan erməni ordusunun çıxarılması, eyni zamanda Xankəndi də daxil olmaqla, Ordumuzun girmədiyi digər ərazilərimizdə Azərbaycanın süveren hüquqlarının tam, birmənalı bərpası ilə bağlı hazırkı prosesdə...\nOna görə Azərbaycan rəsmiləri olaya xüsusi həssaslıq göstərərək, Rusiya rəsmiləri ilə anında və çox sıx təmaslara keçdilər. Bunun nəticəsi də özünü çox gözlətmədi, Rusiya XİN-in rəsmi açıqlaması yayıldı: Azərbaycanın günahı üzərinə götürməsi və səhvi etiraf etməsi, cinayət işi başlatmasını Rusiya çox pozitiv qiymətləndirir!\nDemək, yanlış dərhal düzəldildi və qarşı tərəfdən də adekvat reaksiya gəldi.\nBəs, bu pozitivlik ovqatı Polad Bülbüloğlunu niyə "qane" etmir? Bu şəxs nəyə nail olmaq istəyir? İnsidentin bir yanlış olduğunu, Azərbaycan XİN-in bəyanatını və ölkəmizin rəsmi mövqeyini təkrarlamaq bu qədərmi çətin idi? Özünü nə hesab edir? Azərbaycan siyasətini müəyyən edən şəxs?\n16 ildən artıqdır Azərbaycanı Rusiyada bu cürmü təmsil edir? Maraqlarımızı bu cürmü qoruyur?\nİkinci və daha dəhşətli səhv isə Polad Bülbüloğlunun artıq Azərbaycanın səfiri funksiyasını icra etməyə heç bir mənəvi haqqının olmadığını göstərdi.\nSitata baxaq: "Azərbaycan hakimiyyəti Dağlıq Qarabağın erməni əhalisinə mədəni muxtariyyət verilməsi imkanını nəzərdən keçirir. Bu gün Dağlıq Qarabağın statusu yoxdur. Bu, ən yaxşı halda orada yaşayan erməni əhali üçün mədəni muxtariyyət ola bilər”.\nƏvvəla, Azərbaycanda “Dağlıq Qarabağ” siyasi-inzibati anlayışı yoxdur, bunu təbliğ və izah edin - necə ki, "Stepanakert" adlı şəhər olmadığını çox doğru olaraq qeyd etdiniz; ikincisi, kim deyir ki, Azərbaycan hakimiyyəti Azərbaycanın qərb bölgəsində yaşayan, rəsmi rəqəmlərə görə 130, qeyri-rəsmi və real olan rəqəmlərə görə isə 60 min erməniyə mədəni muxtariyyət verilməsi məsələsini müzakirə edir?\nHeç bir status – aydındırmı, cənab “səfir”, müğənni, xalq artisti Polad Bülbüloğlu?! “Mədəni muxtariyyət” artıq hansısa status deməkdir.\nBəs, səfir hansı səlahiyyətlə Prezidentin elan etdiyi və bütün xalqa, dünyaya duyurduğu bu milli maraqları öz bildiyi formada “inkişaf etdirir” və sözün bütün mənalarında ağzına gələni danışır?\nTəmsil etdiyi dövlətlə təmsil olunduğu dövlət arasında siyasi ritorikanı kəskinləşdirə biləcək açıqlama verir – cəhənnəm, təkzib olunar və yoluna qoyular. Bəs, hansı əsasla milli maraqlarımızın ən qatı və birmənalı ifadəsindən sonra cəsarət edib, kiməsə “mədəni-bədii” muxtariyyət səpələməyin mümkünlüyünü dilə gətirir?\nBu, yalnız Azərbaycan dövlətinin milli siyasətinə qarşı çıxmaq deyil, həm də milli düşüncədən kənar olmaq deməkdir. Azərbaycanın milli maraqlarını ən azı öz içində daşımayan, onu sonadək qorumaq üçün bütün diplomatik bacarığından, ictimai-siyasi-mədəni əlaqələrindən istifadə etməyən, əvəzində isə "ayrı dünyada" yaşamaqda davam edən bir şəxs özü müəyyən etməlidir ki, Prezident İlham Əliyevin bu qədər təzyiqlər altında yeritdiyi möhtəşəm milli siyasətin səfiri ola bilər, ya yox?\nPolad Bülbüloğlu bu xalqın çox böyük sənətkarının oğludur, özü də çox böyük sənətkardır. Amma o, artıq Azərbaycan əsgərinin qanı-canı bahasına aparılan Böyük Milli Hədəflər naminə misilsiz milli siyasəti təmsil etmək imkanına malik olmadığını göstərdi.\nPrezident sərəncamını gözləmədən istefa ərizəsini yazsa, daha doğru olar – heç olmasa, hazırkı ictimai nüfuzunu qorumağa çalışdığı hiss edilər...


Mingəçevir polisi parkda itən azyaşlını ailəsinə təhvil verdi - FOTO XEBEROXU.AZ - En son xeberler Azerbaycan xeberleri 2021 xəbərlər bugün 2021 xeber az 2021 xeberler bugun 2021 En son xeber 2021 Новости сегодня: самые свежие и последние новости России и мира\nPolis Mingəçəvirdə parkda oynayarkən valideynlərini itirən azyaşlını ailəsinə təhvil verib.\nXeberoxu.Az xəbər verir ki, Mingəçevir şəhəri ərazisində yerləşən “Sahil” parkında azyaşlının çaşqın vəziyyətdə tək dolaşması həmin ərazidə xidmət aparan polis əməkdaşlarının diqqətini cəlb edilib. DİN-in Mətbuat Xidmətinin Şəki regional qrupundan verilən məlumata görə, polislər dərhal uşağa yaxınlaşıb,söhbət əsnasında qızcığazın parkda oynayarkən qəfildən valideynlərini itirdiyi və onları axtardığı məlum olub. Axtarışları nəticəsiz qalınca azyaşlı Polis Şöbəsinə gətirilib və onun ailəsinin müəyyən edilməsi məqsədilə müvafiq tədbirlər görülüb. Qısa müddət ərzində uşağın valideynləri tapılıb və 5 yaşlı E.M ailəsinə təhvil verilib.(Avtosfer.az)


"AMEA-nın professoru" elmi adının verilməsi məqsədilə keçirilən seçkidə BTEB üzrə 4 namizəd iştirak edir - Xəbərlər - Biologiya və Tibb Elmləri Bölməsi\nKonfranslar, İclaslarMühüm hadisələrGörüşlərYeni nəşrlərYubileylərMüsahibələr, çıxışlarMaraqlı məlumatlarRəsmi sənədlərBaşsağlığı\n"AMEA-nın professoru" elmi adının verilməsi məqsədilə keçirilən seçkidə BTEB üzrə 4 namizəd iştirak edir\nİyn 13, 2017 | 04:00 / Konfranslar, iclaslar\nOxunub 1339 dəfə\nİyunun 12-də AMEA Rəyasət Heyətində Biologiya və Tibb Elmləri Bölməsinin (BTEB) ümumi yığıncağı keçirilib. Yığıncaqda bölmə üzrə AMEA-nın həqiqi və müxbir üzvləri, elmi müəssisələrin direktorları iştirak ediblər.\nTədbiri giriş sözü ilə BTEB-in akademik-katibi, akademik Əhliman Əmiraslanov açaraq gündəlikdə olan məsələləri iştirakçıların diqqətinə çatdırıb.\nÜmumi yığıncaqda Torpaqşünaslıq və Aqrokimya İnstitutunun Üzvi gübrələr laboratoriyasının müdiri, aqrar elmlər üzrə elmlər doktoru Paşa Zamanov elmdə göstərdiyi xidmətlərə görə və 90 illik yubileyi münasibətilə BTEB-in Fəxri fərmanı ilə mükafatlandırılıb.\nTədbirdə AMEA-nın müxbir üzvləri İbrahim Əzizov və Əlövsət Quliyevin 70, Botanika İnstitutunun elmi işlər üzrə direktor müavini, biologiya üzrə elmlər doktoru Eldar Novruzovun 75, Zoologiya İnstitutunun Teriologiya laboratoriyasının müdiri, biologiya üzrə elmlər doktoru Qiyas Quliyevin 70 və Fiziologiya İnstitutunun Hüceyrənin morfofunksional plastikliyi laboratoriyasının müdiri, biologiya üzrə elmlər doktoru Fəxrəddin Əskərovun 80 illik yubileylərinin keçirilməsi ilə bağlı müzakirələr aparılıb.\nİclasda bir sıra kadr məsələlərinə baxılıb, eləcə də Zoologiya İnstitutunda Beynəlxalq əlaqələr şöbəsinin yaradılması ilə bağlı AMEA Rəyasət Heyəti qarşısında vəsatət qaldırılması qərara alınıb.\nDaha sonra yeni təsis olunmuş "AMEA-nın professoru" elmi adına namizədliyini təqdim etmiş şəxslərin adları diqqətə çatdırılıb. Namizədlərin sənədləri ilə tanışlıqdan sonra onların elmi və pedaqoji fəaliyyətlərinə dair müzakirələr aparılıb.\nAkademik Əhliman Əmiraslanov "AMEA-nın professoru" elmi adının verilməsi məqsədilə keçirilən seçkidə biologiya və tibb elmləri üzrə 4 namizədin iştirak etdiyini bildirib. Qeyd edib ki, bu ada layiq görüləcək alimlərin AMEA-da baş verən proseslərdə daha yaxından iştirakı təmin ediləcək. Sonra büro üzvləri adları qeyd edilən namizədlər barədə fikirlərini səsləndiriblər.\nSonda gizli səsvermə yolu ilə seçki keçirilib və namizədlərin adı AMEA Rəyasət Heyətinə təqdim ediləcək siyahıya daxil olunub.


samsun galaxy note 2 nin qiymeti\nsamsun galaxy note 2 nin qiymeti elanlari\nBakida samsun galaxy note 2 nin qiymeti qiymeti elanlari , samsun galaxy note 2 nin qiymeti elani 2021 ucuz qiymete samsun galaxy note 2 nin qiymeti satisi sərfəli qiymətə samsun galaxy note 2 nin qiymeti almaq. islenmis samsun galaxy note 2 nin qiymeti aliram, işlənmiş samsun galaxy note 2 nin qiymeti satılır. pulsuz samsun galaxy note 2 nin qiymeti elani yerlesdir. Azerbaycanda ucuz qiymete samsun galaxy note 2 nin qiymeti satilir. en ucuz qiymete samsun galaxy note 2 nin qiymeti tapmaq ucun Unvan.Az sayti size komek edecek.\nev alqi satqisi ev elanlari ünvan.az komputer kursları ünvan az elanlar playstation 3 satilir ilkin odenissiz kreditle ev xezer mtk qara qarayev samsung galaxy note 3 mini islenmis ikinci el mekteb cantalari kombi ustasi kondisioner ustasi kurslar trans iphone x tezbazar.az


Chihuahua ya muffin? Ən yaxşı kompüter görkəmi API üçün axtarışım aprel 2020\nChihuahua ya muffin? Ən yaxşı kompüter görkəmi API üçün axtarışım\nSüni intellektKompüter GörüşüMaşın ÖyrənməBaşlamaqTexniki\nBu populyar internet memu, chihuahuas və kekler arasında paylaşılan narahatlıq bənzərliyini nümayiş etdirir. Bu görüntülər ümumiyyətlə Süni İntellekt (AI) sənayesində (özüm daxil olmaqla) təqdimatlarda paylaşılır.\nAncaq heç kimin cavabını görmədim bir sual, chihuahua ya da bir muffinə bənzər bir görünüşün qeyri-müəyyənliyini aradan qaldırmaq üçün müasir AI nə qədər yaxşıdır? Əyləncə və təhsiliniz üçün bu gün bu sualı araşdıracağam.\nİkili təsnifat, qavrayış alqoritmi 1957-ci ildə icad edildiyi vaxtdan bəri mümkündür. İndi Aİ'nin hipeden olduğunu düşünürsünüzsə, New York Times 1958-ci ildə ixtiranın "gəzə, danışa, görə biləcəyiniz" bir kompüterin başlanğıcı olduğunu söylədi. yaz, özünü böyüd və varlığını dərk et. ” Mark 1-də olduğu kimi qavrayış maşınları görüntü tanınması üçün hazırlanmış olsa da, əslində onlar yalnız xətti olaraq ayrıla bilən nümunələri aşkar edə bilirlər. Bu, əksər vizual mediada tapılan mürəkkəb nümunələri öyrənmələrinə mane olur.\nTəəccüblü deyil ki, dünya məyus oldu və bir AI qışı meydana gəldi. O vaxtdan bəri, çox qatlı qavrayış (1980-ci illərdə məşhurdur) və konvolyusional sinir şəbəkələri (1998-ci ildə Yann LeCun tərəfindən qurulmuşdur), şəkil tanıma vəzifələrində tək qatlı qavrayışları çox üstün etdi.\nImageNet və güclü GPU hesablama kimi böyük etiketli məlumat dəstləri ilə AlexNet, VGG, Inception və ResNet kimi daha inkişaf etmiş neyron şəbəkə arxitekturaları kompüter görmə qabiliyyətində ən müasir performans əldə etdi.\nKompüter görmə və görüntü tanıma API\nBir maşın öyrənmə mühəndisisinizsə, Keras / Tensorflow və ya PyTorch-da əvvəlcədən hazırlanmış modellər və çəkilərdən istifadə edərək bu modelləri sınamaq və düzəltmək asandır. Özünüzdə neyron şəbəkələri çarpdırmaq üçün rahat deyilsinizsə, şansınız var. Demək olar ki, bütün aparıcı texnologiya nəhəngləri və perspektivli startaplar istifadə üçün asan kompüter görmə API-lərini təklif etməklə "Aİ-ni demokratikləşdirmək" üçün iddia edirlər.\nHansı ən yaxşısıdır? Bu suala cavab vermək üçün həll yollarını bir-birinizlə müqayisə etməzdən əvvəl iş məqsədlərinizi, məhsul istifadəsi hallarını, test məlumat dəstlərini və uğur ölçümlərini dəqiq müəyyənləşdirməlisiniz.\nCiddi bir araşdırma əvəzinə, ən azı hər platformanın fərqli davranışlarını yüksək səviyyəli bir hissi, bir muffindən bir chihuahua'yı fərqləndirmə oyuncaq problemi ilə sınamaqla əldə edə bilərik.\nBunun üçün kanonik memeni 16 test görüntüsünə ayırdım. Sonra fərqli API-lərin nəticələrini birləşdirmək üçün mühəndis Gaurav Oberoi tərəfindən yazılmış açıq mənbə kodu istifadə edirəm. Hər bir şəkil yuxarıda sadalanan altı API-dən keçir, bu da proqnozları olaraq yüksək etimad etiketlərini qaytarır. İstisnalar həm etiketləri, həm də başlığı qaytaran Microsoft və yalnız bir başlığı qaytarmaq üçün insan-AI hibrid texnologiyasından istifadə edən Cloudsight-dır. Buna görə Cloudsight mürəkkəb görüntülər üçün dəqiq bir yazını geri qaytara bilər, lakin işlənməyə 10-20 dəfə çox vaxt tələb edir.\nAşağıda çıxış nümunəsidir. Bütün 16 chihuahua və muffin şəkillərinin nəticələrini görmək üçün buraya vurun.\nAPIlər nə dərəcədə yaxşı idi? Bu kababı doldurulmuş bir heyvan üçün qarışdıran Microsoft-dan başqa, hər digər API görüntünün qida olduğunu qəbul etdi. Ancaq yeməyin çörək, tort, peçenye və ya muffin olub-olmadığı barədə razılığa gəlinmədi. Muffini müvəffəqiyyətlə ən çox ehtimal olunan etiket olaraq eyniləşdirən yeganə API idi.\nBir chihuahua nümunəsinə baxaq.\nYenə də, API'lər çox yaxşı etdi. Hamısı görüntünün bir it olduğunu başa düşdü, baxmayaraq ki, onlardan bir neçəsi dəqiq cinsi əldən verdi.\nBuna baxmayaraq müəyyən uğursuzluqlar oldu. Microsoft, muffini ya doldurulmuş bir heyvan və ya bir ayı kimi təsvir edərək üç dəfə ayrıca səhv bir başlığı qaytardı.\nGoogle, test dəstindəki 7 muffin görüntüsünün 6-sı üçün ən yüksək etimad etiketi olaraq "muffin" ini qaytaran ən son muffin identifikatoru idi. Digər API-lər hər hansı bir muffin şəkli üçün ilk etiket kimi "muffin" -i geri qaytarmadılar, əksinə "çörək", "peçenye" və ya "cupcake" kimi daha az etiketləri geri qaytardılar.\nBununla yanaşı, uğurlarına baxmayaraq, Google bu xüsusi muffin görüntüsündə uğursuzluğa düçar oldu.\nHətta dünyanın ən qabaqcıl maşın öyrənmə platformaları da muffin çağırışına qarşı həssas chihuahua ilə yollanır. Bir insan toddler nə olduğunu və Fidonun nə olduğunu öyrənmək üçün dərindən öyrənir.\nBeləliklə, hansı kompüter görmə API ən yaxşısıdır?\nBu çətin sirrin cavabını tapmaq üçün orijinal məqaləni tam oxumaq üçün TOPBOTS-a keçməlisiniz!\nMəhsulun müvəffəqiyyətini təyin edin: Metrikalar və MəqsədlərTheranos Tale, Silikon Vadisində Gedən Təhlükələri Aşkar edirHeç kim heç nə bilmir, bunsuzSakit olun və çaxnaşma etməyinProblem yaradanlar, qayda pozanlar və məmnunluqlar dünyanı necə dəyişirBöyük mühəndis heyətimiz bu cəbhə inkişaf təlimatından istifadə edirSizin PHD / MBA Məni heyran etmir


Təqsirləndirilən şəxsin Tağı Əhmədovun qardaşı oğlunu döyməsi ittihamı üzrə ifadəsi məlum olub - QAZETA.INFO - İctimai-Siyasi Onlayn Qəzet\nTəqsirləndirilən şəxsin Tağı Əhmədovun qardaşı oğlunu döyməsi ittihamı üzrə ifadəsi məlum olub\nQazeta.info bildirir ki, APA-nın əldə etdiyi məlumata görə, Orxan Osmanov özünü ona elan olunmuş ittihamlar üzrə təqsirli bilməyib. O, 2003-cü ildən etibarən milli təhlükəsizlik orqanlarında xidmət etdiyini, 2010-cu ilin sonlarına qədər Milli Təhlükəsizlik Nazirliyinin Energetika və Nəqliyyat sahələrində təhlükəsizlik Baş idarəsinin 3-cü idarənin 1-ci şöbəsində əməliyyat müvəkkili və baş əməliyyat müvəkkili, 2011-ci ildən 24 oktyabr 2015-ci il tarixədək həmin idarənin 1-ci şöbəsinin rəis müavini vəzifəsində işlədiyini söyləyib. Bildirib ki, 2013-cü ildə 6-cı Baş idarənin 3-cü idarəsinin rəisi Rəsul Rəsulov və onun müavini Akif Əliyevin tapşırığı əsasında Bakı şəhərində Nizami kinoteatrının yaxınlığında qiymətli zinət və ya antik əşyanın dövriyyəsi ilə məşğul olmaqda şübhəli bilinən üç nəfərin müəyyən olunaraq MTN-ə gətirilməsi ilə bağlı əməliyyat keçirib. Həmin şəxslərdən birinin adı Elçin, digərinin adı isə Tofiq olub. Onlar həmin şəxsləri MTN-ə gətirib, komendaturanın ikinci mərtəbəsinə qaldırıblar. Komendaturada o, yalnız Tofiq adlı şəxslə söhbət edib. Tofiqdən nə üçün bir yerə yığışdıqlarını, onlarda hansı qiymətli əşyanın olduğunu soruşduqda Tofiq ona aqressiv cavab verərək heç nədən məlumatı olmadığını söyləyib. MTN-ə gətirilən digər vətəndaşlarla isə başqaları söhbət aparıb. Həmin şəxslərlə kim tərəfindən və hansı mövzuda söhbət aparılmasını bilməyib. Eləcə də 3-cü idarənin rəis müavini Akif Əliyev də həmin vətəndaşlarla aparılan söhbətlərdə iştirak edib. O isə yalnız Tofiqlə apardığı söhbəti Akif Əliyevə, həmçinin telefon vasitəsilə 3-cü idarənin rəisi Rəsul Rəsulova məruzə edib. Bir neçə saatdan sonra idarənin rəhbərliyindən verilmiş göstərişə əsasən həmin 3 nəfər buraxılıb.


Qalmaqallı deputatla jurnalistlər arasında qarşıdurma yarandı » YeniSözçü qəzeti\nQalmaqallı deputatla jurnalistlər arasında qarşıdurma yarandı\nDeputat Etibar Əliyev özünü yenidən medianın hədəfinə gətirib.\n“Yeni Sabah” xəbər verir ki, buna səbəb deputatın jurnalistlər üçün tikilən üçüncü binanın onlara verilməməsi təşəbbüsüü ilə çıxış etməsi olub. : “İndi deyirlər ki, jurnalistlərə üçüncü bina tikilir. Ay məmləkət! Ölkədə qəzet demək olar ki, yoxdur. Cəmi üzdə olan 5-6 sayt var ki, yalnız reklam və xəbərlər dərc etməklə məşğuldurlar və başqa adamlar üçün saytları əlçatmaz ediblər, cəmiyyətin imkanlı adamlarına çevriliblər. Analitik yazılar yoxa çıxmaq üzrədir.\nBu fikirlərə jurnalistlər sərt reaksiya veriblər. Onların əksəriyyəti hətta ironik olaraq bu təklifə dəstək də veriblər: “Biz də təklif edirik ki, Etibar Əliyev və sıravi deputatlara verilən 5190 manat məzuniyyət pulu şəhid ailələrinə verilsin”.\nBəziləri isə ümumiyyətlə deputatların maaşları ilə əhalinin maaaşları arasında böyük uçurumun olduğunu, buna görə onların maaşlarının 50 faizinin tutularaq şəhid ailələrinə verilməsini istəyiblər. Hələlik E. Əliyevin bu təkliflərə hər hansı reaksiyası yoxdur.\nRus jurnalistlər Qarabağda:


18 Sen. 2019 15:34\nİlqar Orucov: “Bütövlükdə, ali məktəblərdə tədris edilən dərsliklər kifayət qədər köhnəlib, eyni zamanda, proqramlarda çoxlu nöqsan var”\nAzərbaycan dövlət müstəqilliyi əldə etdikdən sonra orta və ali məktəb dərsliklərinin yenidən hazırlanması zərurəti meydana çıxdı. Bildiyimiz kimi, ali məktəblərdə tədris edilən dərsliklərin bir çoxu yenidən yazılmağa başladı. Xüsusən də humanitar və ictimai elmlər sahəsində müasir tələblərə uyğun ali məktəb dərslikləri meydana çıxmağa başladı. Lakin aparılan araşdırmalar, ayrı-ayrı alimlərin qənaətləri onu deməyə imkan verir ki, ali məktəb dərsliklərinin məzmun və keyfiyyəti heç də ürəkaçan deyil.\nSon dövrlər “filankəs gözəl alimdir, onun yazdığı dərslik tədris edilməlidir” fikri ilə tez-tez rastlaşırıq, ancaq araşdıranda görürük ki, o alimin yazdığı dərsliyin heç bir effekti, əhəmiyyəti yoxur.\nAli məktəblərdə dərsliklərin səviyyəsinin qənaətbəxş olmadığını Azərbaycan Milli Elmlər Akademiyasının (AMEA) vitse-prezidenti, Milli Məclisin Elm və təhsil komitəsinin sədri, akademik İsa Həbibbəyli də dilə gətirib. İ.Həbibbəyli qeyd edib ki, Azərbaycanda ali məktəb dərsliklərində problemlər var. Xüsusən təbiət elmləri, riyaziyyat sahəsində tərcümə edilmiş, köhnəlmiş ədəbiyyatlardan istifadə olunur. Onun sözlərinə görə, orta məktəb dərsliklərinin hazırlanması ilə bağlı mühüm nailiyyətlər əldə edilib: “Bu il ilk dəfə olaraq, 1-ci sinif şagirdləri üçün “Riyaziyyat” dərsliyi iki hissədən ibarət kitab formasında çap edilib. Bu, bizim dərsliklərin çəkisinin yüngülləşdirilməsi üçün apardığımız müzakirələrin konkret nəticəsidir. Amma ali məktəb dərsliklərində problemlər var”.\nAli məktəblərin bakalavriat səviyyəsi üçün müəyyən dərsliklər olsa da, magistratura səviyyəsi üzrə dərsliklərin hazırlanması prosesi çox ləng gedir” - deyə bildirən İ.Həbibbəyli, həmçinin, deyib ki, bəzən magistraturada bakalavriat səviyyəsi üçün olan dərsliklərdən istifadə edilir: “Magistratura üçün proqramlar bakalavriat səviyyəsi üzrə olan proqramlardan fərqlənmir, bu proqramlar bir-birindən xeyli fərqləndirilməlidir. Magistratura üçün dərsliklərin hazırlanması prioritet olmalıdır”.\n“...Rusiya dərsliklərindən tərcümə olunur və hansısa müəlliflər plagiatlıq edərək...”\nMəsələyə münasibət bildirən Gənc Alim, Aspirant və Magistrlər Cəmiyyətinin sədri, Təhsil Nazirliyi yanında İctimai Şuranın üzvü, fizika-riyaziyyat üzrə fəlsəfə doktoru İlqar Orucov “Bakı-Xəbər”ə bildirdi ki, illərdir Azərbaycanda ali məktəblərdə tədris edilən dərsliklərdə mövcud olan nöqsanlar gündəmə gətirilir və o özü də dəfələrlə bu barədə fikir bildirib. “Bəli, bu gün ali məktəb dərslikləri ilə bağlı çox ciddi problemlər var. Bütövlükdə, ali məktəblərdə tədris edilən dərsliklər kifayət qədər köhnəlib, eyni zamanda, proqramlarda çoxlu nöqsan var. Elə dərsliklər var ki, onlar, ümumiyyətlə, tədrisə yararlı deyil. Xüsusən də elmdə, təhsildə tərəqqinin geniş vüsət aldığı bir dövrdə, əlbəttə ki, köhnə dərsliklərdən istifadə etmək düzgün deyil. Hər dövrün öz çağırışı var. Söhbət ondan getmir ki, Sovet dövründə yazılmış dərsliklər keyfiyyətsiz idi. Əksinə, onlar o dövr üçün çox mükəmməl dərsliklər idi, lakin onlar indiki dövrün çağırışlarına cavab vermir. Əvvəla ona görə görə ki, zaman və zamanın çağırışları dəyişir. Bizim bugünkü əmək bazarı üçün hazırladığımız kadrlara, ali məktəblərin məzunlarına qoyulan tələb 5-10, 20 il bundan əvvəlki tələblərlə eyni deyil. Fikirləşirəm ki, bu istiqamətdə çox ciddi işlər görülməlidir. Dərsliklərin bir çoxu plagiatdır. Bunlar daha çox Rusiya dərsliklərindən tərcümə olunur və hansısa müəlliflər plagiatlıq edərək o dərslikləri öz adlarına nəşr etdirirlər. Bu çox ciddi faktlardır. Orta məktəb dərslikləri ilə bağlı məsələ hər zaman gündəmə gəlir. Çünki hər ailədə heç olmasa bir ali təhsilli adam olduğu üçün, bu dərsliklərdə olan nöqsanlar dilə gətirilir. Ancaq ali təhsil müəssisələrində istifadə olunan dərsliklərlə əlaqədar isə yalnız mütəxəssislər rəy bildirə bilirlər. Tutaq ki, hər hansı bir valideyn Texniki Universitetdə oxuyan övladının dərsliyinə baxarkən onsuz da orada olanları başa düşməyəcək, bu dərsliyin tələblərə cavab verib-vermədiyini bilməyəcək. Bu sahə çox vaxt diqqətdən kənarda qalır və elə də çox tənqid olunmur. Ancaq hesab edirəm ki, hər bir ali təhsil müəssisəsi tələbələrin çox mükəmməl dərsliklərlə təmin olunmasında maraqlı olmaldır. Bu baxımdan, fikrimcə, dərsliklərdəki nöqsanların məsuliyyəti ali təhsil müəssisələrinin üzərinə düşür. Bu işə bilavasitə cavabdeh olan ali məktəb rəhbərləridirlər. Ona görə ki, universitetlər hüquqi publik şəxs statusunda fəaliyyət göstərirlər, muxtariyyəti var, dərsliklərdə, eləcə də digər məsələlərdə müstəqildirlər. Eyni zamanda, tutaq ki, Təhsil Nazirliyi onların sərbəstliyinə mane ola bilmir, bir çox halda tövsiyə xarakterli fikirlər bildirir. Düşünürəm ki, ali məktəblərimizdə tədris edilən dərsliklərin keyfiyyətsiz olması bilavasitə ali məktəblərin özünün verdiyi təhsilin keyfiyyətinin aşağı olduğunu göstərir. Universitetlər arasında rəqabət çox olsa, onlar başa düşsələr ki, yetişdirdikləri mütəxəssislər sabah əmək bazarında yer tuta bilmir və ona müraciət az olacaq, əlbəttə, öz məsuliyyətlərini dərk edəcəklər. Bu halda universitetlər həm reytinqlərini qaldırmağa, həm peşəkar kadr hazırlığına diqqət yetirəcəklər. Kadr hazırlığı məsələsi birbaşa dərsliklərdən keçir”.\nİ.Orucov hesab edir ki, Azərbaycan ali təhsil müəssisələrində çox ciddi qüsur və çatışmazlıqlar var. Onun sözlərinə görə, biz dünyanın ali təhsilinə inteqrasiyadan danışırıq, amma öz ali təhsilimiz nə qədər geridə qalır. O bildirdi ki, dünyanın nüfuzlu ali məktəbləri qədim tarixlərinə görə reytinq qazanmayıblar, onların tarixi qədim olduğu qədər buradakı alimlər də peşəkardır, dünyada qəbul edilən alimlərdir. “Bu ali məktəblərin dərsliklərində bizdəki kimi nöqsanlar olmur. Hesab edirəm ki, Azərbaycan universitetlərində tədris olunan dərsliklərin keyfiyyətsizliyinin, səviyəsinin aşağı olmasının məsuliyyəti ali məktəb rəhbərlərinin, aidiyyatı kafedraların üzərinə düşür. Ola bisin, rektor bütün kafedraların işinə nəzarəti həyata keçirə bilməz, amma kafedra müdirləri dərsliklərə birbaşa cavabdeh olmalıdırlar. Nösqanlı, keyfiyyətsiz dərsliyin tədris edilməsi tələbənin vaxtının boş yerə alınmasıdır. Bu səbəbdən, tələbənin mənimsədikləri sabah əmək bazarı üçün gərək olmur. Cəmiyyətdə haqlı bir fikir var ki, bizim ali təhsil müəssisələrinin verdiyi diplomlar insanların ali təhsil almaqları haqqında bir qəbzə çevrilib. Görün, cəmiyyətin bu ittihamı nə qədər sərtdir və əsassız da deyil. Dərsliklərlə bağlı çox ciddi işlər görülməlidir”.\nİ.Orucov qeyd edir ki, ali məktəblərin çoxu ödənişli təhsil göstərir və tələbələrin ödənişindən çox ciddi vəsait əldə edirlər. Onun sözlərinə görə, bu vəsaitlərin səmərəli idarə olunması özü şübhəli görünür. Bu məqamın özünü dərsliklərin nəşrində daha çox göstərdiyini deyən İ.Orucov hesab edir ki, ali məktəblər plagiat, köhnə dərslikləri nəşr edib tələbələrə təqdim etmək əvəzinə, yeni məzmunlu dərsliklər yazmalıdırlar. Onun sözlərinə görə, ümumiyyətlə, ali məktəblərdə alternativ dərsliklər də yoxdur, bu da tələbələri çaş-baş salır. “Texniki elmlər sahəsində mövcud olan dərsliklərdə də ciddi nöqsanların olması faktdır. Bizm ali məktəblərin, ümumiyyətlə, təcrübə poliqonları yoxdur. Bu da olduqca vacibdir. Ali məktəblərin texnoparkları olmalıdır. Çünki tələbə yalnız nəzəri biliklərlə kifayətlənməməlidir, eyni zamanda, ali təhsil müəssisələri təkcə nəzəri biliklər verməklə işini bitmiş saymamalı, əslində, elmlə təcrübəni bir araya gətirməlidirlər. Tələbə təhsil aldığı müddətdə, eyni zamanda, həmin müəssisələrdə təcrübə qazanmalıdır. Vaxtilə Azərbaycanda çoxlu böyük zavod, istehsalat müəssisələri vardı və tələbələrin əksəriyyəti burada istehsalat təcrübəsi keçirdi. Amma indi bu təcrübə müəssisələri yoxdur” - deyə İ.Orucov vurğuladı.


Britaniyalı qonaqlar Azərbaycanda qadın və uşaq problemlərinin həllinə yönəlmiş tədbirləri yüksək qiymətləndiriblər - AZƏRTAC – Azərbaycan Dövlət İnformasiya Agentliyi\nAilə, Qadın və Uşaq Problemləri üzrə Dövlət Komitəsinin sədri Hicran Hüseynova Böyük Britaniya və Şimali İrlandiya Birləşmiş Krallığının Baş nazirinin Azərbaycan üzrə ticarət elçisi Baronessa Nikolsonun başçılıq etdiyi nümayəndə heyəti ilə görüşüb.\nKomitədən AZƏRTAC-a bildiriblər ki, görüş çərçivəsində Azərbaycan Respublikasının məişət zorakılığı ilə mübarizə, qadınların iqtisadi fəallığının artırılması, qadın sahibkarlığının inkişaf etdirilməsi və digər sahələrdə təcrübəsi qonaqların diqqətinə çatdırılıb.\nH.Hüseynova Azərbaycan qadınlarının cəmiyyətdə tutduğu yüksək mövqe, müxtəlif sahələrdə qazandıqları uğurları barədə bəhs edib. Bildirib ki, son illərdə sahibkarlıq fəaliyyəti ilə məşğul olan qadınların da sayı artmaqdadır. Həyata keçirilən dövlət proqramlarında gender məsələləri mühüm yer tutur.\nQonaqlar səmimi qəbul üçün minnətdarlığını bildirərək Azərbaycanda qadın və uşaq problemlərinin həllinə yönəlmiş tədbirləri yüksək qiymətləndiriblər.\nBöyük Britaniya və Şimali İrlandiya Birləşmiş Krallığının Azərbaycandakı səfiri xanım Kerol Kroftsun da iştirak etdiyi görüşdə ikitərəfli əməkdaşlıq məsələləri və qarşıdakı layihələr müzakirə edilib.\nAZERTAG.AZ :Britaniyalı qonaqlar Azərbaycanda qadın və uşaq problemlərinin həllinə yönəlmiş tədbirləri yüksək qiymətləndiriblər\n“Azərbaycan ailəsi-2016” film festivalının qalibləri mükafatlandırılıb VİDEO\nAzərbaycanda gender əsaslı zorakılığa qarşı kampaniya çərçivəsində videomüraciət yayımlanıb VİDEO


Dünya üzrə 100 ən böyük proqram təminatı istehsalçısından 80-i öz məhsullarına kompüter təlimi, nitqin tanınması texnologiyalarını inteqrasiya edəcək. Bu, 2015-ci illə müqayisədə 25 daha yüksək göstəricidir.\n2016-cı ilin sonuna inkişaf etmiş ölkələrdə İT mütəxəssis vəzifəsində işləyən qadınların sayı informasiya texnologiyaları sahəsindəki mütəxəssislərin ümumi sayının 25%-dən az hissəsini təşkil edəcək. Bu, 2015-ci ilin göstəricisinə, demək olar uyğundur, bəlkə də bir az aşağıdır.\n2016-cı ildə mobil onlayn ödənişləri üzrə daimi istifadəçilərin sayı 150% yüksələrək 50 milyona yaxınlaşa bilər. Mobil ticarət riteyler mağazalarına sayt ziyarətçiləri arasında mobil qurğuların populyarlığı sayəsində satış həcmini artırmaq imkanı yaradır.\nKİV və əyləncə sahəsi\nReklam bloklayan proqramlar çıxarıldıqdan sonra satış üzrə rekorda imza atmışdılar. Ancaq indi bu tip proqramlara maraq azalıb. Gözləntilərə görə, 2016-cı ilin sonunda mobil qurğu sahiblərinin yalnız 0,3%-i reklam bloklayan proqramlardan istifadə edəcəklər.\n2016-cı ildə smartfon və planşetlər aparıcı oyun platformasına çevrilərək proqram təminatının satışından təxminən 35 milyard dollar məbləğində gəlir gətirəcək ki, bu da 2015-ci illə müqayisədə 20 faiz yüksəkdir.\nKiberidmanın populyarlığı 25 faiz artacaq, bu bazarın həcmi 500 milyon dollar təşkil edəcək.\nCari ilin sonuna saniyədə 1 qiqabit sürətə malik internet qoşulmaların sayı 10 dəfə artaraq 10 milyona yaxınlaşacaq. Proqnoza görə, 2020-ci ilə təxminən 600 milyon abunəçi 1 Qbit/san tarif təklif edən şəbəkələrə qoşulacaq.\n2016-cı ildə internetdə 2.5 trilyon şəkil yerləşdiriləcək ki, bu da ötən illə müqayisədə 15 faiz daha yüksəkdir. Ehtimal ki, bu şəkillərin 90 faizdən çoxu smartfonla çəkiləcək.\n2016-cı ildə inkişaf etmiş ölkələrdə smartfon istifadəçilərinin təxminən 26%-i müəyyən vaxtlarda telefon zəngi etməyəcəklər. Onlar sadəcə ənənəvi telefon zəngini mesaj, SMS, həmçinin səsli rabitə və videoəlaqə ilə əvəz edəcəklər.


21 Mart 16:50 tarixinə kimi ödənilib\nElanın kodu: 439262\nXahiş edirem konkret ciddi şəxslər narahat etsin, boş boşuna zəng edib boş boş suallarla vaxtımı almayın! EKSKLUZİV TƏKLİF: Gənclik metrosunun yaxınlığında, əsas yolun kənarında 350 kv olan FİTNES/SPA mərkəzi bütün avadanlıqları ilə birlikdə icarəyə verilir, obyekt Hal-hazırda işlək vəziyyətdədir, Sahibi tərəfindən işlədilir, ilk dəfədir ki OBYEKT icarəyə verilir. Obyektdə Massaj, Aerobika, Pilates, Aquazumba, Yoqa, Kosmetologiya, Lazer Epilyasiyası, Hovuz və Üzgüçülük, Dırnaqlara qulluq, Saçlara qulluq, Zumba, Trenajor zalı, Aquaaerobika, Sauna kimi xidmətlərin göstərilməsi üçün bütün şərait və avadanlıqlar var. Qiymətdə razılaşmaq mümkündür Ayliqdan elave summa deyerinin 1-ci ayin 30% ofis haqqimiz edecek Əlavə məlumat üçün zəng edə bilərsiniz.\nÜnvan: Gənclik metrosunun yaxınlığında,


2013-08-14, 0:09 AM\n◘Üç şey insanı xarab edər; əhd-peyman sındırmaq, sünnəyə müxalif olmaq və müsəlmanlardan uzaq gəzmək.Üç şey də insanın nicat tapmasına səbəb olar; dili saxlamaq, günahlardan ötrü ağlamaq və fitnə zamanı evdə oturmaq.\n◘Üç dəstə insan var ki, sən onlara əziyyət etməsən də onlar sənə əziyyət verərlər; (ləyaqətsiz) qadınlar, nökərlər, alçaqlar. (Ona görə ki, bunlar rəftar qaydalarında orta həddə deyillər ki, başqalarının da hüquqlarını qorusunlar. Bunlar o kəsə oxşayırlar ki, vurmaq və ya öldürmək qəsdi ilə digərlərinə hücum edir, tərəf müqabili də məcburdur ki, ya vurub öldürsün, ya da ki, döyülüb öldürülsün.)\n◘Behiştdə elə bir dərəcə var ki, həmin dərəcəyə adil rəhbər, qohumlarına yaxşılıq edən və səbirli ailə sahibi çatar.\n◘Qiyamət günü üç gözdən başqa bütün gözlər ağlayar; Allah qorxusundan ağlayan göz, naməhrəmə baxmaqdan yumulan göz və Allah yolunda gecə yatmayan göz.\n◘Həzrət Əliyə (ə) buyurub: "Qorxaqla məşvərət etmə, çünki yolu səndən ötrü çətinləşdirər. Simic insanla da məşvərət etmə, çünki o, səni məqsədinə çatmağa qoymaz. Həris insanla da məşvərət etmə ki, səni hərisliyə və tamahkarlığa sövq edər. Bil, ey Əli! Qorxu, simiclik və hərislik (tamah) üçün də Allaha qarşı bədgüman olmaqda xülasələnən bir qərizədir. (yəni, Allaha qarşı bədgüman olmaq bu üç xüsusiyyətin mənşəyidir.)\n◘Üç xüsusiyyət var ki, hər kəsdə olsa o, imanın bütün sifətlərinə malikdir; xoşhal olan zaman batil işlərə meyl etməsin, qəzəbli olan zaman Allahın qoyduğu hüdudları aşmasın və qüdrətli olduğu zaman da öz həddini aşmasın.\n◘Üç nəfər var ki, Qiyamət günü Allah onlarla danışmaz, onları günahlardan paklaşdırmaz və onlara dərdli-qəmli əzab verər. Biri odur ki, təkcə dünyadan ötrü hər hansı bir rəhbərə beyət etsin və sonradan əgər məqsədinə çatarsa əhdinə əməl etsin, yox əgər çatmazsa peymanından boyun qaçırsın. Digəri odur ki, qaranlıqda hər hansı bir malı satarkən and içərək müştərini aldatsın və müştəri də ona inanıb həmin malı alsın. Üçüncüsü isə odur ki, biyabanda yol gedərkən suyu ola-ola yoldaşlarından gizlətsin.\n◘Ehsan və yaxşılığın əvəzi hər bir ibadətin mükafatından tez verilər və zülmün cəzası da hər bir günahın cəzasından tez çatar. Təkcə bu eyib kifayət edər ki, sənin özündə ola-ola onu özündə görməyib başqalarında görəsən, camaatı özünün tərk edə bilmədiyin naliyiq əmələ görə danlayasan və yoldaşını bihudə sözlər və səmərəsiz işlər vasitəsilə yorub ona əziyyət verəsən.\n◘Mənim əhli-beytimi sevməyən şəxs bu üç naqislikdən hansınasa sahibdir; münafiqdir, ya haramzadədir (yəni, haram yolla dünyaya gəlib), ya da nütfəsi heyz halında bağlanıb.\n◘Üç haldan başqa gecə oyaq qalmaq yaxşı deyil; Quran oxumaqdan ötrü, elm öyrənməkdən ötrü və toy vaxtı.\n◘Üç dua şübhəsiz qəbuldur; məzlumun duası (yəni, zalım barəsində etdiyi nifrin), müsafirin duası (əlbəttə, halal və səhih bir işdən ötrü səfər edən şəxsin duası) və ata-ananın övlad barəsində etdikləri dua.\n◘Dünyanın bəzəyi üç şeydir; mal, övlad və qadın. Axirətin də zinəti üç şeydir; elm, pəhriz və sədəqə. Bədənin də yaraşığı üç şeydir; az danışmaq, az yemək və az yatmaq. Əqlin də zinəti üç şeydir; səbir, şükür, sükut.\n◘Əgər Adəm övladından ötrü üç bəla və giriftarlıq olmasaydı, heç bir şey onun başını əyməzdi; xəstəlik, fəqirlik və ölüm. Təəccüblü burasıdır ki, bunların olmasına baxmayaraq yenə dikbaşlıq edib boyun qaçırır.\n◘Merac gecəsi Allah-təala Əli (ə) barəsində mənə üç şey vəhy etdi: "Əli pəhrizkarların imamı, möminlərin başçısı, namaz qılanların öndə gedənidir.”\n◘Ya alim ol, ya tələbə, ya da alimləri özünə dost tut. Alimlərin düşməni olma ki, həlak olarsan.\nŞiələrin Peyğəmbərdən (s) nəql etdikləri digər hədislər\n◘Həzrət Əliyə (ə) buyurub: "Ey Əli! Çox pis olan üç xüsusiyyətdən səni çəkindirirəm; həsəd, hərislik və yalan.”\n◘"Ey Əli! İşlərin ən üstünü üç şeydir; başqalarına qarşı insaflı olmaq, malını mömin qardaşlarla bölmək və həmişə Allahı yad etmək.\n◘Ey Əli! Mömin dünyada üç şeylə şad olar; qardaşların görüşü ilə, oruc tutanda iftar zamanı və gecənin axırında etdiyi ibadətlə.\n◘Ey Əli! Üç xüsusiyyət var ki, hər kəsdə olmasa işləri nizama düşməz: Günahdan çəkindirən təqva, camaatla keçindirən xoş xasiyyət və nadan insanları ağıllandıran hövsələ.\n◘Ey Əli! Üç şey həqiqi imanın əlamətlərindəndir: Əl aşağı olan zaman infaq etmək, başqalarına qarşı insaflı olmaq və elm öyrənmək istəyənlərə elm öyrətmək.\n◘Ey Əli! Üç xüsusiyyət şərəfli və üstün əxlaqdan irəli gəlir; səni naümid edənə bəxşiş vermək, səndən əlaqə kəsənlə əlaqə yaratmaq və sənə zülm edəni əfv etmək.\n◘Ey Əli! Üç xüsusiyyət var ki, hər kim onlarla dünyadan getsə camaatın hamısından əfzəldir: Bütün vacibatlarını yerinə yetirən, insanların ən abidi olan (yəni, ən çox ibadət edən) və haram işləri tərk edən. Belə şəxs insanların ən pəhrizkarıdır. Allahın ona nəsib etdiyinə razılaşan şəxs isə insanların ən varlısıdır.\n◘Ey Əli! Üç iş var ki, bu ümmətin ona taqəti çatmır; əlində olanı mömin qardaşlarla bölmək, camaata qarşı insaflı olmaq və həmişə Allahı yad etmək (yəni, günahla rastlaşdığı zaman Allahı yad etməklə həmin günahı tərk etmək.)\n◘Ey Əli! Üç dəstə insanla oturub durmaq qəlbi öldürər; alçaqlarla, valılarla və qadınlarla.\n◘Ey Əli! İnsanların həlakətinə üç şey səbəb olar; həsəd, hərislik və təkəbbür.\n◘Ey Əli! Üç şey qəlbi daşa döndərər: Musiqiyə qulaq asmaq, ov etmək, şahların və sultanların hüzuruna gedib-gəlmək.\n◘Ey Əli! Dünyanın ləzzəti üç şeydədir; gen-geniş ev, gözəl kəniz və yaxşı minik.\n◘Cəbrail mənim yanıma gəlib dedi: "Biz məlaikələr üç şey olan evə daxil olmarıq; it, heykəl və içinə sidik axıdılan qab.”\n◘Əmr be məruf və nəhy əz münkər edən, yaxud da xeyir dəllallığı ilə məşğul olan kəs əməl edənin savabı ilə şərikdir.\n◘Yer üzərində baş verən işlərin heç birindən üç işdən şikayət etdiyim kimi Allaha şikayət etmirəm; qərib və yad adamın qanının tökülməsindən, zinadan sonra edilən qüsuldan və günəşdən qabaq olan yuxudan (yəni, sübh namazını qəzaya verən yuxu).\n◘Mən bu kəslər üçün behiştin yuxarısında, ortasında və aşağısında üç evə zaminəm; müzakirə zamanı höcət etməyən, hətta zarafatla da olsa yalan danışmayan və xasiyyəti gözəl olan.\n◘Allah üç şeyi möhtərəm bilib və hər kim də onların hörmətini qorusa Allah da onun din və dünyasını hifz edər və hər kim onların haqqına riayət etməsə Allahın hifzindən binəsib olar. Birincisi İslam, ikincisi mən və üçüncüsü isə mənim əhli-beytimdir.\n◘Peyğəmbər (s) səfərlərinin birində bir karvana rast gəldi. Salam verdi və buyurdu: "Sizin dininiz nədir?” Dedilər: "Möminik.” Buyurdu: "İmanınızın əlaməti nədir?” Ərz etdilər: "Allahın qəza və qədərinə razılıq, Onun qarşısında təslim olmaq və işlərimizi Onun öhdəsinə qoymağımız (yəni, Ona təvəkkül etməyimiz). Buyurdu: "Sizlər alim və hikmət sahiblərisiniz. Hikmətinizin çoxluğundan peyğəmbərlərə bənzəyirsiniz. Elə isə, əgər doğru deyirsinizsə həmişəlik qalmayacağınız evə bel bağlamayın, yeyə bilməyəcəyiniz şeyi cəm etməyin və axır dönüşünüz Ona tərəf olacaq Allahdan qorxun!”\n◘Üç dəstə insan şəfaət edər və onların şəfaəti də qəbul olunar; peyğəmbərlər, şəhidlər və alimlər.\n◘Abdullah Məsud deyir ki, Peyğəmbərdən (s) soruşdum: "Allah yanında ən sevimli əməl hansıdır?” Buyurdu: "Əvvəl vaxtda qılınan namaz.” Dedim: "Ondan sonra?” Buyurdu: "Ata-anaya yaxşılıq.” Dedim: "Ondan sonra?” Buyurdu: "Allah yolunda cihad.\n◘Mənim öz ümmətimdən ötrü ən çox qorxduğum üç şey var; alimin xatası, münafiqin (mübahisə zamanı) Qurandan dəlil gətirməsi və boynunuzu sındıracaq dünyaya meyl etməyiniz. Elə isə, dünyaya ittiham gözü ilə nəzər yetirin (və ona ürək bağlamayın).\n◘Allaha və axirət aləminə imanı olan şəxs üzərində şərab olan süfrə kənarında oturmasın, hər kəsin Allaha və cəza gününə imanı varsa (çılpaq) fitəsiz hamama getməsin və hər kəsin Allaha və Qiyamətə imanı varsa arvadını hamama getməyə qoymasın (əxlaqi fəsadlara səbəb ola biləcək xüsusi hamamlara).\n◘Özümdən sonra ümmətim üçün üç şey barəsində nigaranam; Quranın yanlış təvili (açıqlanması), alimin səhvinə itaət etmək, tüğyan və əyyaşlığa səbəb olacaq mal çoxluğu. Mən bu təhlükələrdən nicat tapmağın yolunu göstərirəm. Quran barəsində; onun möhkəm (mənası açıq-aşkar) ayələrinə əməl edin, mütəşabih (məzmunu aydın olmayan) ayələrinə iman gətirin. Alimlər barəsində; elmlərindən bəhrələnin səhvlərini araşdırmaqla məşğul olmayın. Dünya malı barəsində; bunun çarəsi budur ki, Allaha nemətlərinə görə şükr edin və onun (yəni, mal-dövlətin) vacib hüquqlarını (xums-zəkatını) yerinə yetirin.\n◘İman ibarətdir: qəlbən etiqadlı olmaqdan, dillə təsdiq etməkdən və bədən üzvlərilə əməl etməkdən.\n◘Ey Ənəs! (Həzrətin (s) xidmətçisi olub) dəstəmazı sevinc və həvəslə al ki, sirat körpüsündən asan keçəsən, hamıya salam ver ki, evində xeyir-bərəkət artsın və gizli sədəqə çox ver ki, Allahın qəzəbini sakitləşdirər.\n◘Ey Əbuzər! Məbada dilənəsən! (Yəni, bir kəsdən bir şey istəyəsən,) bu həqiqi zillətdir! Elə bir fəqirlikdir ki, özün ona tələsmisən. Bu iş Qiyamət günü hesabın uzanmasına səbəb olar. Əbuzər! Sən tənha yaşayacaqsan, tənha öləcəksən və tənha behiştə varid olacaqsan. İraq əhlindən olan bir dəstə insan sənin bərəkətindən səadətə nail olacaqlar. Onlar sənə qüsul verib kəfənə bükəcək və torpağa tapşıracaqlar.\n◘Ey Əbuzər! Əlini camaat qarşısında irəli uzatma. Amma əgər bir nəfər sənə ehsan etsə (yaxşılıq məqsədilə bir şey versə) onu geri qaytarma.\nDaha sonra əshabına buyurdu: "İstəyirsinizmi ki, ən pis insanların kim olduğunu sizə göstərim?” Dedilər: "Bəli, ey Allahın rəsulu!” Buyurdu: "Onlar o kəslərdir ki, söz gəzdirirlər, dostların arasını vururlar və günahsızlara böhtan atırlar.”\n◘Xoş o kəsin halına ki, özünü kiçik tutur, malının çox hissəsini infaq edir və sözünün çox olmasından özünü qoruyur.\n◘Qədim zamanlarda üç dost düzənlikdə yol gedirdilər. Birdən yağış başladı. Dağın çatlaq hissəsinə pənah apardılar. Həmin çatlaq yer bir parça daş vasitəsilə örtüldü. Onlar bir-birlərinə dedilər: Bura elə bir yerdir ki, düzlükdən başqa bir şey insana nicat verməz. Hər birimiz gərək dua edək və sırf Allah xatirinə yerinə yetirdiyimiz ən xalis əməlimizi yada salaq, ola bilsin ki, Allah fərəc yetirsin. Biri dedi: "İlahi, sən bilirsən ki, mənim bir işçim var idi ki, onun əl muzdu bir qab düyü idi. Müəyyən səbəblər üzündən həmin düyünü götürməyib getdi. Mən o düyünü əkdim və məhsulundan bir inək sürüsü aldım. Bir müddətdən sonra həmin işçi gəlib öz muzdunu tələb etdi. Mən ona dedim: "Bu inək sürüsü sənin muzdundur. Mənim səy və təlaşım sayəsində bu yerə çatıb. Götür, get.” Həmin şəxs onu götürüb getdi. Pərvərdigara, sən bilirsən ki, mən bu işi səndən qorxduğum üçün yerinə yetirdim. Elə isə sən də bizim üçün fərəc yetir.” O zaman bir az yol açıldı. İkincisi dedi:” Pərvərdigara, sən bilirsən ki, mənim qoca ata-anam var idi. Axşamlar qoyunlarımın südünü onlara aparırdım. Bir gecə gec getdim. Onlar artıq yatmışdılar. Öz arvad-uşağım da aclıqdan nalə edirdilər. Lakin mənim adətim bu idi ki, ata-anam yeməsəydi, onlara yemək verməzdim. Bir tərəfdən ata-anamı oyatmaq istəmirdim, digər tərəfdən də qayıtmaq istəmirdim ki, birdən ayılıb süd içmək istəyərlər. Bu minvalla oturub gözləməyə başladım. O qədər gözlədim ki, səhər açıldı. Pərvərdigara! Əgər bilirsənsə mən bunu sənin qorxundan yerinə yetirmişəm, yolumuzu aç.” Yenə də daş bir az geri getdi və asiman göründü. Üçüncüsü dedi: "İlahi sən bilirsən, bir əmim qızı var idi ki, məni hamıdan çox istəyirdi. Mən ondan (zina yolu ilə) kam almaq istədim. O, qəbul etmədi. Yalnız yüz dinar ödəyəcəyim təqdirdə buna razı olduğunu bildirdi. Min bir zəhmətlə həmin miqdar pulu toplayıb ona təqdim etdim. O, hazır oldu. Məqsədimə çatmaq üçün ona yaxınlaşanda dedi: "Allahdan qorx və mənim mehriyyəmi rəva olmayan şeydən ötrü sındırma.” Yerimdən qalxdım. Yüz dinardan da gözümü çəkdim. İlahi! Əgər bilirsənsə ki, bu işi sənin qorxundan yerinə yetirdim, bizim üçün yol aç!” Onun sözü qurtaran kimi yol açıldı və onlar mağaradan çıxdılar. (Bu hədisi əhli-sünnə də fərqli ibarələrlə nəql etmişdir.)\n◘Allah yanında işlərin ən sevimlisi namaz, ehsan (yaxşılıq) və cihaddır.


İşğaldan azad olunmuş Cocuq Mərcanlıda ilk dərs günü » Anaveusaq.az - İctimai-siyasi, pedogoji jurnal\nAnaveusaq.az » Xəbərlər » İşğaldan azad olunmuş Cocuq Mərcanlıda ilk dərs günü\nMüəllif: Akif Əhmədov от 15-09-2017, 18:00\nAZƏRTAC xəbər verir ki, Bilik günü münasibətilə Cocuq Mərcanlı kənd tam orta məktəbində keçirilən mərasimdə Qaçqınların və Məcburi Köçkünlərin İşləri üzrə Dövlət Komitəsinin, Məcburi Köçkünlərin Sosial İnkişaf Fondunun, Təhsil Nazirliyinin, Cəbrayıl və Xocavənd Rayon İcra hakimiyyətlərinin məsul işçiləri, Türkiyə və Azərbaycan İş Adamları və Sənayeçilər İctimai Birliyinin, Gəncliyə Yardım Fondunun və ictimaiyyətin nümayəndələri, qəsəbə sakinləri, müvafiq inşaat təşkilatlarının rəhbərləri, valideynlər və iş adamları iştirak ediblər.\nTədbirin rəsmi hissəsindən əvvəl məktəbin bayramsayağı bəzədilmiş həyətində Cəbrayıl Rayon Mədəniyyət İdarəsinin hazırladığı bədii proqram nümayiş olunub.\nAzərbaycanın dövlət himni ilə başlayan mərasimi məktəbin direktoru Zamin Həziyev açaraq bildirib ki, şəhid Novruz Aslanov adına Cocuq Mərcanlı kənd tam orta məktəbində 60-a yaxın şagirdin təlim-tərbiyəsi ilə 16 müəllim məşğul olacaq. Bilik günü ərəfəsində Qaçqınların və Məcburi Köçkünlərin İşləri üzrə Dövlət Komitəsi, Təhsil Nazirliyi, Yeni Azərbaycan Partiyası Binəqədi rayon təşkilatı, Bilik Fondu, Gəncliyə Yardım Fondu, "Təkamül və İnteqrasiya” İctimai Birliyi, Bakı tikiş evi tərəfindən məktəbə və şagirdlərə dərsliklər, metodiki vasitələr, bədii kitablar, məktəbli geyimləri, idman formaları, dərs ləvazimatları verilib.\nMərasimdə çıxış edən Türkiyə və Azərbaycan İş Adamları və Sənayeçilər İctimai Birliyinin sədri Ali İhsan Genç, Təhsil Nazirliyinin nümayəndəsi Aydın Əhmədov və başqaları əlamətdar gün münasibətilə Cocuq Mərcanlı sakinlərini, məktəbin kollektivini təbrik edib, şagirdlərə yaxşı oxumağı tövsiyə edərək, gələcəkdə dövlətimiz və cəmiyyətimiz üçün savadlı və layiqli vətəndaşlar kimi yetişmələrini arzulayıblar.\nAzərbaycan Respublikası Baş nazirinin müavini, Qaçqınların və Məcburi Köçkünlərin İşləri üzrə Dövlət Komitəsinin sədri Əli Həsənov da müəllim və şagirdləri təbrik edib, onlara təhsildə uğurlar arzulayıb. Bildirib ki, Cocuq Mərcanlı kəndi 1993-cü ildə düşmən tərəfindən işğal edilsə də, bir il sonra, yanvarın 6-da ulu öndər Heydər Əliyevin rəhbərliyi ilə uğurlu Horadiz əməliyyatı zamanı azad olunub. Lakin Lələtəpə yüksəkliyi ermənilərin nəzarətində olduğundan burada yaşamaq qeyri-mümkün idi. Yalnız 2016-cı ilin aprel döyüşlərində Lələtəpə yüksəkliyinin azad olunması mövcud təhlükəni də aradan qaldırdı. Prezident İlham Əliyevin Cocuq Mərcanlı kəndinin bərpası ilə bağlı Sərəncamına əsasən kənddə birinci mərhələdə 50 yaşayış evi, məktəb, Şuşadakı məscidin bənzəri tikilərək sakinlərin istifadəsinə verildi.\nQeyd edilib ki, Cocuq Mərcanlı işğal olunanda doğma kəndi tərk etməyə məcbur olan Oqtay Həziyevin ailəsi dədə-baba yurdları azad edilən kimi geri qayıtdı. 23 il ailə üzvləri ilə birgə doğma kəndində yaşayaraq, vətəndaşlıq nümunəsi, torpağa, Vətənə, dövlətə bağlılıq nümunəsi göstərdi. Prezident İlham Əliyev qəsəbənin açılışında iştirak edən zaman O.Həziyevin ailə üzvləri ilə görüşdü və ona 1-ci dərəcəli "Əmək” ordenini təqdim etdi.\nPrezidentin Cocuq Mərcanlıya səfərindən danışan Ə.Həsənov xatırladıb ki, dövlətimizin başçısı məktəbə gələrək burada hərbi məktəblərin kursantlarının bir qrupu ilə görüşdü. Cocuq Mərcanlı kəndindən olan kursant Prezidentə raport verdi. Bu zaman Prezident İlham Əliyev böyük sevinc hissi keçirirdi. Görürdü ki, müasir Azərbaycan gəncliyi çox yüksək hərbi vətənpərvərlik ruhundadır. Qürur hissi keçirir və bir daha əmin olurdu ki, bu gənclər onun göstərişi ilə istənilən an işğal altındakı torpaqları azad etmək iqtidarındadırlar.\nSəfər zamanı Prezident şəxsi təşəbbüsü ilə tikilən Şuşa məscidinin bənzəri olan məscid ilə tanış oldu. Bütün dünyaya mesaj verdi ki, Azərbaycan xalqı öz dininə, adət ənənəsinə çox sadiqdir. Cocuq Mərcanlıda Şuşa məscidinin bənzərinin inşası həm də o deməkdir ki, gün gələcək hazırda işğal altında olan məscidləri də bərpa ediləcək.\nƏ.Həsənov Cocuq Mərcanlıda 24 ildən sonra ilk dərs gününü mühüm tarixi hadisə adlandırıb. Bildirib ki, ümumilikdə Cocuq Mərcanlı Azərbaycan tarixində şanlı bir səhifədir. Əgər son 200 ilə nəzər salsaq görərik ki, bizim torpaqlar daim işğal olunub. Bu müddətdə ilk dəfədir ki, işğal olunmuş torpaqlar azad olunmağa başlayıb. Prezidentin tapşırığı ilə xarici ölkə səfirlərinin, mətbuat orqanlarının nümayəndələrinin Cocuq Mərcanlıya səfərləri təşkil edildi. Bütün dünya bir ildir Cocuq Mərcanlıdan danışır. Ulu öndər Heydər Əliyev 1993-cü ildə bu tarixi yazdı. Prezident İlham Əliyev və Birinci vitse-prezident Mehriban xanım Əliyeva bu tarixin yazılması layiqincə davam etdirirlər. Prezidentin tapşırığı ilə Cocuq Mərcanlı haqqında kitab və film hazırlanıb. Yaxın günlərdə təqdimatı olacaq. Bu istiqamətdə işlər davam edəcək.\nVurğulanıb ki, bu gün Prezident İlham Əliyevlə yanaşı, Birinci vitse-prezident Mehriban xanım Əliyeva da qaçqın və məcburi köçkünlərin problemlərinin həllinə maksimum diqqət və qayğı göstərir. Tədbirdə söz alan kənd ağsaqqalı Fazil Aslanov və məktəbin müəllimi Səidə Quliyeva bu diqqət və qayğıya görə dövlətimizin başçısına minnətdarlıqlarını bildiriblər.\nSonra məktəbin şagirdlərinin ifasında kompozisiya təqdim edilib.\nİyirmi dörd ildən sonra Cocuq Mərcanlı məktəbində çalınan ilk zəngin sədaları altında əllərində gül-çiçək dəstələri olan şagirdlər sinif otaqlarına üz tutublar.\nMərasimdə iştirak edən qonaqlar məktəbdə yaradılan şəraitlə tanış olublar.\nXatırladaq ki, təhsil nazirinin əmrinə əsasən builki tədris ilində ilk dərs məşğələsi "Cocuq Mərcanlı - tarixi qayıdışın başlanğıcı” mövzusuna həsr edilib.\nOxunub: 6 785


access_time30/10/2020 13:39 folder_openSiyasət\n“Ona görə də, Rusiya prezidenti açıqlama verib ki, yeddi rayon qaytarılmalıdır”\n“O, həm də Türkiyənin iştirakı olmadan danışıqların mümkünsüz olduğunu deyib”\n“Rəsmi Moskvanın indi belə bir açıqlama verməsi kompromisə getməyə hazır olduğunun göstəricisidir”\nTürkiyə Prezidenti Rəcəb Tayyib Ərdoğan AKP-nin ötənlərdə baş tutan iclasında Dağlıq Qarabağ müharibəsindən danışıb. Qardaş ölkə lideri qeyd edib ki, Ermənistan Azərbaycanın torpaqlarını işğal edib. Bu işğaldan 30 il keçib:\n“Buna rəğmən ATƏT-in Minsk qrupu həmsədrləri deyilən ABŞ, Fransa və Rusiya problemi həll edə bilmədi. Hər toplantıda oturub müzakirə etdilər, sonra dağılışdılar. Liderlərlə görüşlərimiz oldu. Hörmətli Rusiya Prezidenti Vladimir Putinlə müzakirələrimiz baş tutdu. Azərbaycanla bağlı prosesi dəyərləndirdik”.\nR.T. Ərdoğan Putinlə ötən gün baş tutan telefon danışığından da bəhs edib:\n“Dedik ki, bu işə Qafqazda son verək. İstəyirsənsə, birlikdə problemi həll edək. Siz Paşinyan, mən isə İlham Əliyev qardaşımla müzakirə aparaq, işi həll edək. Bir qərar verək, problemi həll edək. Həll edə bilmərik? Səmimi bir addım ataq. Biz problemi həll etmək məcburiyyətindəyik, səmimiyik. Sizin də səmimi olduğunuza inanıram. Gözəl görüşümüz oldu. Ümid edirəm, nəticəsi olacaq. Qırmızı xəttimizi də söylədik. Bildirdik ki, bu xətlərdən keçilsə, kimsə inciməsin, atamızın oğlu belə olsa, göz yaşına baxmarıq. Azərbaycanlı qardaşlarım itirilmiş torpaqlarının çox hissəsini geri aldılar. İnanıram ki, hamısını tezliklə geri alacaq. Buradakı qardaşlarımın yanında olmuşuq və olmağa da davam edəcəyik”.\nƏrdoğanın bu bəyanatından sonra Rusiya Prezidenti Vladimir Putin açıqlama verib. O, Türkiyəni tərəf kimi qəbul etdiyini söyləyib: “Qarabağla bağlı danışıqlarda Türkiyə də daxil olmaqla, bir çox ölkə yer almalıdır”, - deyə Rusiya prezidenti bildirib.\nElə isə “Qırmızı xətt”in sirri nədən ibarətdir? Ərdoğan bununla nə demək istəyirdi?\nSiyasi analitik Turab Rzayev “Sherg.az”a açıqlamasında məsələyə aydınlıq gətirib:\n“Türkiyə prezidenti, bu sözü ilə, çox güman ki, hansısa xarici qüvvələrin münaqişəyə müdaxiləsini nəzərdə tuturdu. Çünki o, bu barədə xəbərdarlığını ən başından etmişdi.\nÜçüncü tərəf olarsa, onunla heç bir əməkdaşlığa məhəl qoymadan məsələnin həllində sözünü deyəcəyini vurğulamışdı. Əslində Ərdoğanın indiki məqamda belə bir fikir səsləndirməsi təsadüfi deyil.\nBirincisi, Ermənistana silah daşınmasında fəallıq hiss edilir, daha iri kalibrli silahlar işğalçı tərəfə verilir. Bu prosesin yaxın gələcəkdə daha da artacağını güman etmək olar.\nYəni indiyədək Azərbaycanın qarşısını kəsə bilməyən Fransa və Rusiya daha radikal addımlar ata bilərlər. İkinci bir tərəfdən, bu yaxınlarda Belçikadan rus təyyarəsi ilə Ermənistana karqo göndərilib. Həmin yüklərin nədən ibarət olduğunu təxmin etmək çətin deyil. Ərdoğan, böyük ehtimalla, məhz bunları nəzərdə tuturdu”.\nT.Rzayevin sözlərinə görə, Ərdoğanın bəyanatı hədəfə dəyib:\n“Qırmızı xətt” həm də Dağlıq Qarabağ Muxtar Vilayətinin ərazisi ilə bağlı ola bilər. 5 rayon onsuz da qeyd-şərtsiz bizə qaytarılmalı, sonradan isə ikisi boşaldılmalı idi.\nAmma Putin bu günlərdə açıqlama verib ki, yeddi rayon qaytarılmalıdır. O, həm də Türkiyənin iştirakı olmadan danışıqların mümkünsüz olduğunu deyib. Əvvəllər dörd tərəfli görüşə hazır olmayan rəsmi Moskvanın indi belə bir açıqlama verməsi kompromisə getməyə hazır olduğunun göstəricisidir.\nGörünür, Rusiya prezidenti türkiyəli həmkarının mesajını alıb və “Qırmızı xətt”ə hörmətlə yanaşmağı qərar alıb”.


Mehdiabadda ətrafı bürüyən üfunət iyi - Sakinlər çıxılmaz vəziyyətdə qalıb - VİDEO\nAbşeron rayonu Mehdiabad qəsəbəsində evlərə yaxın ərazidə tikilən donuz ferması sakinləri çıxılmaz vəziyyətdə qoyub. Sakinlərin sözlərinə görə, fermadan yayılan üfunət səbəbiylə onlar pəncərələrini belə aça bilmirlər. Aidiyyəti qurumlar isə problemin həlli üçün fermaya vaxt verildiyini deyirlər.\nEvlərin cəmi 30 metrliyində yerləşən bu fermada donuz saxlanılır. Gün boyu ətrafa o qədər kəskin qoxu yayılır ki, burada yaşayanlar pəncərələrini aça bilmirlər.\nGörüntülər Abşeron rayonu Mehdiabada qəsəbəsi Niyazi küçəsindəndir. Sakinlər deyirlər ki, buradakı gölün ətrafında uzun illərdir dana və toyuq ferması olub. Amma son 1 ildir burada donuz saxlanılır ki, oradakı natəmizlik və pis qoxudan ətrafı üfunət bürüyüb.\nBu ərazidə yaşayanların sözlərinə görə, kəskin qoxu hətta insanlarda qaşınmaya da səbəb olur.\nDonuz fermasında işləyənlər isə kameramızı görüb çölə çıxmaq istəmədilər və bizi də içəri buraxmadılar. Onların sözlərinə görə, bu ferma ''SAU VİTAS'' MMC-yə məxsusdur.\nAbşeron rayon İcra Hakimiyyətinin Mehdiabad qəsəbəsi üzrə icra nümayəndəsinin müavini Zabil Rzayevin ''Xəzər Xəbər'' ə verdiyi məlumata görə, artıq sakinlərin şikayəti əsasında aidiyyatı qurumların əməkdaşları əraziyə baxış keçiriblər. Ekologiya və Təbii Sərvətlər Nazirliyi bu fermanın 3 ay ərzində, yəni sentyabrın 7-ə qədər ya köçürülməsi, ya da qoxunun ətrafa yayılmaması üçün müasir avadanlıqlarla təmin edilməsi barədə qərar qəbul edib. O cümlədən polis əməkdaşları da bu ərazi ilə bağlı araşdırma aparır.


Gürcüstanda azərbaycanlı tələbə intihar edib\nGürcüstanda azərbaycanlı tələbənin meyiti tapılıb - FOTO\n20:50 25.05.2018 (Yenilənib 20:42 25.05.2018)\nT.İsgəndərzadənin paytaxt Tbilisidə özünü Kür çayına ataraq intihar etdiyi ehtimal olunur\nBAKI, 25 may — Sputnik. Kür çayının Rustavi şəhərindən keçən hissəsində azərbaycanlı tələbənin meyiti tapılıb.\nSputnik Azərbaycan "Report"a istinadən xəbər verir ki, bu barədə Azərbaycanın Gürcüstandakı səfirliyindən məlumat verilib.\nHadisə iki gün bundan əvvəl baş verib.\n"Bizə Tbilisi Humanitar Universitetinin II kurs tələbəsi Tağı İsgəndərzadənin suda boğularaq ölməsi barədə məlumat daxil olub. Artıq meyiti ekspertizadan keçirilib və yaxın günlərdə ailəsinə təhvil verilməsi üçün Azərbaycana göndəriləcək".\n© Photo : Şəxsi arxiv / REPORT\nT.İsgəndərzadənin paytaxt Tbilisidə özünü Kür çayına ataraq intihar etdiyi ehtimal olunur.\nRustavi, intihar, Kür çayı, tələbə, azərbaycanlı


Araşdırmalara görə Ən Sağlam Südsüz Süd Soydur - Digər - 2022\nBitki mənşəli südün bir anı var. Baxdığınız hər yerdə yeni bir növ süd alternativi, bademdən soya, banana qədər ərzaq rəflərində şansını sınayır. Məlumatlarına görə, bu vegan alternativlərinin heç biri əsl südün qida dəyərinə uyğun gəlmədi - lakin bəziləri digərlərindən daha sağlamdır.\nAraşdırma qrupu, bazarda ən çox yayılmış bitki mənşəli dörd südü araşdırdı: badam, soya, düyü və hindistan cevizi südü. Hər birinin şəkərsiz növlərini müqayisə etdilər.\nBir nömrəli rəqib? Soya südü.\nSoya südü, balanslaşdırılmış qidalanma profili ilə xərçəngdən qoruduğu bilinən zülal və fitonutrientlər ilə digərlərindən üstün idi. Keçmişdə soyanın sağlamlığı ilə bağlı bəzi mübahisələr olub. Ancaq son araşdırmalarda məşhur vegan zülalının insanların sağlamlığına zərərli olduğu sübut edilməmişdir.\nPirinç südü, gündəlik istifadə üçün ən az sağlam seçimlərdən biri halına gətirən, pis bir qida profilinə malik idi. Süd, badam, və soya - nadir bir birləşmə - amma bu çox idi. Südün karbohidratlar və şəkərdən başqa heç bir qida faydası yoxdur.\nHindistancevizi südü aşağı kalorili, eyni zamanda zülal baxımından da aşağı idi. Bununla birlikdə, tədqiqatçılar hindistan cevizi südünün bəzi araşdırmalarda "pis" xolesterol sayını azaltmaqla əlaqəli olduğunu, ümumi xolesterol sayını artırdığını qeyd etdilər.\nVə nəhayət, südün ən sevimlisi olan badam südünü qiymətləndirdilər. Badem südlərində daha çox miqdarda sağlam yağ var və xolesterolu azaltmağa kömək edə bilər. Üstəlik, badam südlərinin çoxu var bəziləri zülal - əsl süd qədər heç bir yerdə yoxdur.\nXülasə olaraq, tədqiqatçılar, pəhriz üçün ən yaxşı südün aradığınız şeydən asılı olduğu qənaətinə gəldilər. Daha çox protein lazımdırmı? Badem seçin. Allergiya yaşayırsınız? Pirinç ən yaxşı bahisdir. Aşağı karbohidratlı və aşağı kalorili bir şey istəyirsiniz? Hindistancevizi seçin.\nAncaq oradakı bütün südsüz südlər içərisində soya ən balanslı seçimdir. Südünüzü seçdikdən sonra dondurucunuzu ləzzətlə doldurmaq üçün südsüz dondurma reseptlərimizə baxın!\nVegan südü: Süd alternativləri həqiqətən süd südündən daha sağlamdırmı?\nİstər vegetarian, istər vegetarian, istərsə də kremli içkilər haqqında düşünürsünüzsə, bu günlərdə süd keçidində və ya yaxınlığında çoxlu yeni südlərin (və ya "mylks" in) yaranmasının qarşısını almaq mümkün deyil.\nSoya və düyü südü almaq bir vaxtlar super ixtisaslaşdırılmış sağlamlıq ərzaq mağazasına girmək demək idi, amma indi böyük supermarketlərdə süd rəfləri həmişəkindən daha sıxdır, buna görə də hansı südün sizin üçün uyğun olduğunu bilmək olduqca çətin ola bilər.\nVideoya baxın: اللبن فيه سم قاتل. حساسية اللاكتوز. خلاصة الكلام. طب ولا عك (Yanvar 2022).\nBanana kremi banoffee pasta resepti\nSarımsaq və bibər yağı ilə barbekü qızılbalığı resepti\nZac Posen RTW Fall 2014: Çarpıcı siluetlər bu kolleksiyanı ən yaxşılarından biri halına gətirir\nCopyright 2022 \_ Araşdırmalara görə Ən Sağlam Südsüz Süd Soydur...


Final oyunu günü bu küçələrdə avtomobillərin hərəkət məhdudlaşacaq - SİYAHI\naccess_time27/05/2019 16:20 folder_openArxiv\n2019-cu il 29 may tarixində Bakı Olimpiya Stadionunda keçiriləcək futbol üzrə UEFA Avropa Liqası turnirinin final oyunu ilə bağlı Azərbaycan Respublikası Daxili İşlər Nazirliyinin Baş Dövlət Yol Polisi İdarəsi sakinlərə müraciət edib.\n"Sherg.az"ın məlumatına görə, müraciətdə bildirilib ki, ölkəmiz son zamanlar bir çox mötəbər idman yarışlarına və digər beynəlxalq tədbirlərə ev sahibliyi edib. Qeyd olunan tədbirlər vətəndaşlarımızın və ayrı-ayrı əlaqədar dövlət qurumlarının birgə fəaliyyəti nətijəsində yüksək səviyyədə təşkil olunaraq keçirilib.\n"Əvvəlki illərdə olduğu kimi, hesab edirik ki, 2019-cu il may ayının 29-da Bakı Olimpiya Stadionunda keçirilməsi nəzərdə tutulan futbol üzrə UEFA Avropa Liqası turnirinin final oyunu da yüksək səviyyədə keçiriləcək".\nBununla əlaqədar, Daxili İşlər Nazirliyinin Baş Dövlət Yol Polisi İdarəsi bildirir ki, sözügedən tədbir ərəfəsində paytaxtın Üzeyir Hacıbəyov, Füzuli və Şəmsi Bədəlbəyli küçələrində azarkeşlərin və ölkəmizə gələn digər xarici qonaqların təhlükəsiz, rahat və fasiləsiz hərəkət etmələri üçün həmin ərazilərdə may ayının 29-da nəqliyyatın hərəkəti qismən məhdudlaşdırılacaq.\nBu baxımdan, paytaxt sakinlərindən həmin tarixdə şəxsi nəqliyyat vasitələrindən deyil, ictimai nəqliyyatdan istifadə etmələri xahiş olunur.


Neytronun kvark quruluşu\nNeytron yükə malik olmayan elementar hissədir. Neytronlar protonla birlikdə atom nüvəsini əmələ gətirir və bu iki hissə ümumi şəkildə nukleon adlandırılır. Neytron barionlar sinfinə aiddir.\nNeytronun kəşfi (1932) fizik C.Çedvikə mənsubdur. O bu kəşfi üçün 1935-ci ildə Nobel mükafatına layiq görülmüşdür.\nSərbəst neytronun kütləsi 939,6 MeV-dır. Bu protonunkundan 1,3 MeV böyükdür. O, elektrik yükü daşımır, ancaq zəif maqnit momentinə malikdir. Birləşmiş hissəcik kimi neytron genişlənmiş formadadır və onun diametri 1,5 · 10-15 m-dir. Neytronun ömrü təxminən 886 saniyə (15 dəqiqə) çəkir. Bununla neytron başqa qeyri stabil elementar hissəciklərə nisbətən ən çox yaşayanıdır.\nNeytron bir yuxarı kvarkdan və iki aşağı kvarkdan ibarətdir.\nneytronların həssas kütləsi\nNeytronlar 1,67 · 10-24 qram dəyərində sabit bir kütləyə sahibdirlər. Əgər neytronun kütləsi bu gün olduğundan 2% daha çox olsaydı neytronlar qısa müddət içində dağılar və atomlar qərarsız bir quruluşa sahib olardı.\nBu vəziyyətdə həyat üçün lazımlı heç bir element var ola bilməz, kainatdakı tək element yalnız hidrogen olardı. Digər tərəfdən, neytronun kütləsi normalda olduğundan azca yüngül olsaydı, bu səfər protonlar sabit olmayan bir quruluşa sahib olardılar.\nBu vəziyyətdə protonların kütləsi nüvə içindəki neytronların kütləsindən daha çox olardı və protonlar pozularaq neytronlara çevrilərdilər.\nFiziklər, neytronun kütləsini indi olduğundan mində 2 nisbətində az olması vəziyyətində, bu günki quruluşda atomların var olmasının qeyri-mümkün olacağı qənaətindədirlər.\nBasa Sunda: Neutron


Praqmatik xarici siyasətdə İlham Əliyev dəst-xətti - Ens.az - 4 dildə xəbərlər və ensiklopediya, ən son xəbərlər, en son xeberler\nPraqmatik xarici siyasətdə İlham Əliyev dəst-xətti\nDərc edildi:\t 05 April 2022, 16.01 Baxış sayı: 268\nMüstəqil Azərbaycanın son 18 ildə Prezident İlham Əliyevin rəhbərliyi altında ciddi uğurlara imza atması, sürətli iqtisadi inkişaf tempi ilə dünyada lider mövqelərini qoruyub saxlaması da məhz dövlət idarəçiliyinin uzun illər ərzində formalaşmış mükəmməl mexanizmlər əsasında həyata keçirilməsi nəticəsində mümkün olmuşdur.\nPrezident İlham Əliyevin həyata keçirdiyi siyasət nəticəsində Azərbaycanın regionun lider dövlətinə çevrilməsi, beynəlxalq birlikdəki yerini möhkəmləndirməsi, söz sahibinə çevrilməsi dünya miqyasında qəbuledilən reallıqdır. Bu reallığı təsdiq edən bir çox amilləri sadalamaq mümkündür. Bu sırada Prezident İlham Əliyevin iştirak etdiyi, o cümlədən, Bakıda keçirilən beynəlxalq əhəmiyyətli tədbirlər gənc Azərbaycan dövlətinin dünyada artan nüfuzunu təsdiq edən mühüm faktorlardır. Azərbaycan artıq müxtəlif xarakterli - siyasi, idman, səhiyyə, iqtisadi və sair tədbirlərin keçirildiyi məkana çevrilib. Ölkəmizin mədəniyyətlərarası və sivilizasiyalararası dialoq üzrə mərkəzlərdən biri olmasını bütün dünya qəbul edir. Bütün bunlar ölkəmizin artan nüfuzundan xəbər verir.\nİlham Əliyevin xarici siyasəti müdriklik, qətiyyət, cəsarət və milli maraqlara sədaqət nümunəsidir. Ötən illər ərzində aparılan uzaqgörən xarici siyasət potensialı çox çətin sınaqlardan çıxdı. 2003-2018-ci illər ərzində Prezident İlham Əliyevin rəhbərliyi altında həyata keçirilən xarici siyasət və nəticəyə hesablanmış diplomatik uğurlar Azərbaycanın BMT, AŞ, ATƏT, NATO və bütün digər nüfuzlu beynəlxalq təşkilatların yüksək tribunasından daha qətiyyətlə çıxış etməsi və bir çox məsələlərdə beynəlxalq aləmin onun rəyinə hörmətlə yanaşması üçün münbit şərait yaratmışdır. Ölkəmizin başçısı bu istiqamətdə ağır çətinliklərlə qarşılaşdı, lakin yolundan dönmədi və qələbə çaldı. Bəzi dövlətlər Heydər Əliyevdən sonra Azərbaycanı asılı vəziyyətə salmaq üçün yeni-yeni cəhdlər göstərsələr də, İlham Əliyevin qətiyyətli, prinsipial və cəsarətli gedişləri nəticəsində geri çəkilməyə məcbur oldular, Azərbaycanı tutduğu yoldan döndərə bilmədilər. Azərbaycan dövlətinin başçısı qarşısına çıxan bütün problemlərin həllində müdriklik, qətiyyət, cəsarət və milli maraqlara sədaqət nümayiş etdirdi.\nÖlkə başçısı İlham Əliyevin xarici siyasət sahəsindəki uğurlarının əsas səbəbi budur ki, o, müasir dünyada gedən siyasi və iqtisadi proseslərə dərindən bələddir, qloballaşma və inteqrasiya nəticəsində dünya meydanında baş verə biləcək bütün dəyişiklikləri qabaqcadan görür və Azərbaycanı bu dəyişiklikləri qarşılamaq üçün hazırlaya bilir. Fikrimizcə, Azərbaycan xalqının böyük xoşbəxtliyidir ki, onun Prezidenti bugünkü sürətlə dəyişən, dinamik dünyanın nəbzini əlində uğurla saxlaya bilir, müasir, çevik və cəsarətli dövlət xadimi kimi beynəlxalq münasibətlərdə sürətlə baş verən dəyişikliklərdən öz Vətəninin və xalqının xeyrinə məharətlə istifadə etməyi bacarır. Bununla İlham Əliyev ona "özü qədər inanan" ulu rəhbərin siyasi vəsiyyətini şərəflə doğruldur.\nHafiz Cavadov, YAP Cəlilabad rayon təşkilatının sədr müavini


Navalnı özünə gəlib və baş verənləri xatırlayır\nAleksey Navalnı.Foto:Tatyana Makeyeva/Reuters\nKomaya düşəndən sonra müalicə üçün Almaniyanın “Charite” xəstəxanasına aparılan rusiyalı siyasətçi Aleksey Navalnı tamamilə özünə gəlib. Bu barədə sentyabrın 10-da “Insider” nəşri yazıb. Məlumata görə, Navalnının vəziyyəti gözlənildiyindən də yaxşıdır. O, hətta zəhərlənmədən öncə baş verən hadisələri də xatırlayır və yenidən danışmağa başlayıb.\nHəkimlər hesab edir ki, siyasətçi pilotların təyyarəni Omska sürətlə endirməsi və hava limanında atropin qəbul etməsinin sayəsində sağ qalıb.\nHəkimlər ona baş çəkilməyinə də icazə veriblər. Bundan əvvəl ona sadəcə həkimlər və həyat yoldaşı baş çəkə bilirdi.\nSiyasətçi necə mühafizə plunur: “Insider” yazır ki, siyasətçi ilə görüşmək üçün 3 təhlükəsizlik xəttini aşmaq lazımdır. Navalnının zəhərlənməsi təsdiqlənəndən sonra xəstəxananın mühafizəsi gücləndirilib.\nNecə zəhərlənib: Almaniya bundan əvvəl bəyan etmişdi ki, A.Navalnı “Noviçok” qrupundan olan maddə ilə zəhərlənib və təsadüfən sağ qalıb.\nNə baş verib: 44 yaşlı siyasətçi Aleksey Navalnı avqustun 20-də Sibirdən Moskvaya uçarkən onun halı pisləşib, təyyarə Omskda təcili eniş etməli olub. Müxalifətçi Omskda xəstəxanada iki gün qalıb, daha sonra Almaniyaya aparılıb.\nİlk hücum deyil: 2018-ci ilin aprelində isə Moskvada Navalnıya hücum edilib və onun gözünə yaşıl kimyəvi məhlul – “zelyonka” atılıb. Navalnının dediyinə görə, bundan sonra sağ gözündə görmə qabiliyyətinin təxminən 80% -ni itirib.